title: Ukrainan joukkojen kesäoffensiivi 2014

text: Separatistit olivat häviämässä taistelunsa kapinakeskus Slovjanskissa, minkä separatistien sotilastiedostaja Igor Srelkov kertoi Youtube-videossa. Strelkov pyysi Venäjältä apua, koska Slovjanskin alueen separatistien huoltoyhteys oli menossa poikki. Mutta juhannusaattona 2014 Slovjansk oli yhä separatisteilla.


title: Ukrainan joukkojen kesäoffensiivi 2014

text: Venäjällä sanottiin armeijan ampuvan raskailla aseille siviileitä ja tilanteen kehittyvän kohti kansanmurhaa. Donetskin alueella vedenjakelu oli vaikeaa taistelujen aiheuttamien vaurioiden takia.


title: Ukrainan joukkojen kesäoffensiivi 2014

text: Ukrainalaiset ilmoittivat 30. kesäkuuta 2014 sulkeneensa Venäjän vastaisen rajan estäen rajan takaa tulevat asekuljetukset. Samana päivänä Ukrainan armeijan edustaja väitti 300 separatistin kuolleen Yampilin ja Zakitnen kylien lähellä. Lukua ei voitu vahvistaa, mutta separatistien edustaja sanoi heidän kärsineen raskaita tappioita.


title: Ukrainan joukkojen kesäoffensiivi 2014

text: Naton pääsihteeri Anders Fogh Rasmussenin mukaan Venäläiset olivat uudestaan alkaneet 19. kesäkuuta keskittää joukkoja Ukrainan rajalle. Venäjän tiedottajan mukaan kyse oli vain Putinin lupaamasta rajavartioinnin vahvistamisesta. Tiedottaja Dmitri Peskovin mukaan Venäjä teki niin estääkseen laittoman aseiden salakuljetuksen rajan yli, niin kuin Ukraina ja länsi olivat pyytäneet. Mutta erään lähteen mukaan Venäjän joukkojen oli tarkoitus suojella Itä-Ukrainan siviilejä. Yhdysvallat varoitti jälleen Venäjää käyttämästä armeijaansa Itä-Ukrainassa.


title: Ukrainan joukkojen kesäoffensiivi 2014

text:
Poroshenkon rauhantarjoukseen liittyi viikon mittainen tulitauko, joka alkoi juhannusaattona. Mutta Poroshenko sanoi, että aseensa pitävät terroristit tuhotaan. Venäjä katsoi Poroshenkon rauhantarjouksen uhkavaatimukseksi, koska ehdotuksesta puuttui neuvottelujen aloittaminen.
Ulkoministeri lavrovin mukaan sotilasoperaatiota kiihdytettiin samaan aikaan, kun esitettiin Geneven sopimuksen mukaista huonompi suunnitelma.
Separatistit hylkäsivät rauhansuunnitelman ja vaativat Ukrainaa lopettamaan operaationsa. Jotkut olivat hyökänneet Ukrainan vastaisella rajalla olevan venäläisen raja-aseman kimppuun. Venäläisten mukaan Ukraina puolelta ammuttiin raja-asemaa tykillä, ja Ukrainan virallisen tiedotteen mukaan kyse oli separatistien provokaatiosta.


title: Ukrainan joukkojen kesäoffensiivi 2014

text:
Ukraina syytti kapinallisia tulitauon rikkomisesta 21. kesäkuuta 2014. Venäjä määräsi samana päivänä 65 000 miehen vahvuiset Keski-Venäjän joukkonsa taisteluvalmiuteen harjoituksia varten. Länsivallat uhkasivat uusilla toimilla, jollei Venäjä estä separtistien tukea. Samana päivänä Putin ilmoitti tukevansa rauhansuunnitelmaa, mutta penäsi vuoropuhelua ja neuvotteluja osapuolten välille. Putin sanoi, ettei rauhanehdotus saa olla uhkavaatimus. Porošenko varoitti "suunnitelma B:stä", jos tulitauko epäonnistuu. Putin kehotti 22. kesäkuuta kaikkia osapuolia lopettamaan taistelut, ja Porošenko suostui neuvotteluihin kapinallisten kanssa. Porošenko lupasi suurempaa autonomiaa ja venäjän kielelle tasavertaista asemaa, muttei kapinallisille itsenäisyyttä. Porošenko lupasi Venäjältä tulleille turvallista poistumiskäytävää, muttei toisaalta luvannut armahdusta Ukrainan sotilaita surmanneille ja vakaviin rikoksiin syyllistyneille. Myös separatistit liittyivät 23. kesäkuuta 2014 tulitaukoon, mutta hajanaisia ammuskeluja esiintyi yhä. Seuraavana päivänä Putin ilmoitti, että hän haluaa että parlamentti peruuttaa Venäjän voimankäyttöoikeuden Itä-Ukrainassa, mitä Ukraina kiitti. Separatistit syyttivät hallitusta tulitauon rikkomisesta 24. kesäkuuta, ja samana päivänä separatistit itse rikkoivat monta kertaa tulitaukoa mm ampuivat sotilashelikopterin alas. Yhdysvallat uhkasi 26. kesäkuuta yhä Venäjää lisäpakotteilla, vaikka Putinin mukaan hänellä ei ollut valtaa separatisteihin. Ukraina allekirjoitti 27. kesäkuuta vapaakauppasopimuksen EU:n kanssa, ja Venäjä uhkaili Ukrainaa vakavilla seurauksilla.
Ukrainasta Venäjälle paenneiden siviilien määrä on noussut yli 100 000:een.


title: Ukrainan joukkojen kesäoffensiivi 2014

text:
Ukrainan lopetti rakoilleen tulitauon 1. heinäkuuta 2014, jolloin sen armeija hyökkäsi taas separatisteja vastaan eri puolilla Itä-Ukrainaa. Venäjä oli pahoillaan tulitauon loppumisesta ja syytti länttä jälleen kerran geopoliittisesta pelistä. Ukraina syytti kapinallisia tulitauon rikkomisesta. Kapinallisten taistelutahto oli korkealla, mutta Ukrainan armeijan yleinen taisteluhalu edelleen huono. 2. heinäkuuta 2014 oli Kramatorskin kaupungissa pahoja vaurioita Ukrainan armeijan tulitettua sitä raskain asein. Tulituksen jatkuessa monet siviilit yrittivät paeta kaupungista ja ihmiset piiloutuivat kellareihin turvaan. Ukrainan hallitus syytti Luhanskin alueen tuhoja kapinallisten kranaatinheitinten aiheuttamiksi. Eu-maat, Ukraina ja Venäjä jatkoivat
heinäkuun alussa yhä neuvotteluja kriisin ratkaisemiseksi, ja länsi piti yhä mahdollisena Venäjä-pakotteiden koventamista.
Kapinallisupseeri Strelkovin mukaan Ukrainan joukot tulittivat Slovjanskia ja lähellä aijaitsevaa Semyonovkan kylää 60 tykistö-yksikön voimin. Ukrainan armeijan panssaroidut yksiköt tunkeutuivat tulivalmistelun jälkeen Slovjanskin kaupunkiin ja katutaistelut alkoivat itse kaupungissa, jolloin separatistien itsepuolustusjoukot päättivät vetäytyä Kramatorskiin ja Ukrainan lippu nousi kaupungintalolla. Erään lähellä kapinallisia olleen lähteen mukaan Ukrainan armeijan miehistö-ylivoima oli kapinallisiin verrattuna 50-kertainen. Vallattu Slovjansk oli melkein autio lukuun ottamatta vanhuksia, jotka eivät olleet kyenneet pakenemaan. Iltalehden toimittaja Tommi Parkkonen, joka oli ainoa toimittaja Kramatorskissa, ilmoitti että kapinalliset hylkäsivät myös Kramatorskin ja pakenivat kalustoineen kohti Donetskia. Slovjanskin kapinalliset pyrkivät nyt järjestäytymään Donetskissa, Luhanskissa ja muualla. Kapinalliset pitivät Donetskia helpompana puolustaa muun muassa sen takia, että sieltä löytyy enemmän vapaaehtoisia taistelijoita. Taistelut jatkuivat kiivainen esimerkiksi Luganskissa. Slovjanskin siviileistä osa kuvitteli Ukrainan joukkojen hyökätessä, että heidät tapetaan kaikki. Monet olivat helpottunut, kun taisteluista ja pahenevasta pulasta johtuva piina oli ohi ja kiittivät Ukrainan sotilaita. Ukrainan presidentin mielestä pikkukaupunkien valtaus oli käänteen alku, mutta
oli vielä liian aikaista iloita menestyksestä.


title: Ukrainan joukkojen kesäoffensiivi 2014

text:
Donetskissa oli Slovjanskin alueen evakuoinnin jälkeen yhteensä noin 8 000 kapinallistaistelijaa. Kaupungissa oli turvatonta, koska monesta kilpailevasta ryhmittymästä koostuvassa kapinallisjoukossa
oli paljon rikollisia, jotka ryöstelivät mielivaltaisesti tavallisia kansalaisia. Noin miljoonan asukkaan Donetskinkaan ei uskottu silti olevan lujasti kapinallisten valvonnassa ja
spekuloitiin kapinan olevan luhistumassa, ja kapinallisten vetäytymisestä asteittain Venäjälle. Separatistit uhkasivat sissisodalla ja anoivat Venäjältä apua. Ukrainan armeija suunnitteli 7. heinäkuuta Donetskin ja Luhanskin
kaupunkien tiukkaa saartamista ja valtaamista. Mutta raskaiden aseiden käyttö separatisteja kohtaan suurkaupungeissa nähtiin siviiliuhreja varmasti tuottavana. Luultavasti separatistit räjäyttelivät kaupunkiin vieviä siltoja ja jonkin verran väkeä pakeni kaupungista. Itä-Ukrainan kriisin syy oli pitkälti tai osin taloudellinen: Donetskissa oli rikollisuuden keskus ja joillain Moskovan oligarkeilla kaupungissa sijoituksia. 8. heinäkuuta uskottiin Donetskin valtaamisen olevan Ukrainan melko heikosti koulutetulle armeijalle vaikea tehtävä.
Näin sillä Slovjanskin valtauksessa käytettyjen raskaiden aseiden laajaa käyttöä pidettiin mahdottomana niiden tuottamien suurten siviiliuhrien takia.
Mutta Ukrainan puolustusministeri Valeri Heletei sanoi, ettei se neuvottele kapinallisten kanssa ennen näiden antautumista.
Ukrainan hallituksen joukot etenivät Donetskin ja Luhanskin liepeille 9. heinäkuuta 2014. Luhanskin läheltä kuului raskaan tykistön tulen ääniä. Samaan aikaan valtioiden johtajat jatkoivat kriisin liittyviä puhelinkeskustelujaan. Ukrainan armeija kertoi aloittaneensa hyökkäyksen Donetskin liepeillä ja taistelujen ääniä kuuluikin 30 km Donetskista länteen. Perjantaina 11. heinäkuuta vuonna 2014 käytiin rajuja taisteluja eri puolilla Itä-Ukrainaa mm. Donetskin lentokentän hallinnasta, kun kapinalliset koittivat vallata kentän itselleen. Lähellä Luhanskia olevalle raja-asemalle tehdyssä Grad-raketinheitiniskussa kuoli jopa 30 ukrainalaista sotilasta ja rajavartijaa, ja yli 90 haavoittui.


title: Ukrainan joukkojen kesäoffensiivi 2014

text:
Heinäkuun puolivälissä ensi kertaa yksi ihminen kuoli Venäjän puolella Itä-Ukrainasta ammuttuun kranaattituleen. Kun Venäjä peruuttamattomilla ankarilla seurauksilla uhaten syytti Ukrainaa rajakaupunkinsa tulittamisesta, se vaati turvallisuusneuvosta koolle. Mutta Ukraina väitti kapinallisten
tulittaneen rajan yli tarkoituksenaan provosoida suora aseellinen selkkaus Ukrainan ja Venäjän välille. Venäjä oli alkanut uudestaan lisätä joukkojaan Ukrainan-vastaisella rajallaan. Ukraina väitti venäläisen hävittäjän ampuneen Itä-Ukrainan yllä ukrainalaisen hävittäjän alas, niin että lentäjä onnistui pelastautumaan heittoistuimella. Venäjän puolustusministeriö kiisti Ukrainan esittämän väitteen. Eu ja Yhdysvallat kovensivat 17. heinäkuuta taloudellisia sanktioitaan, ja Venäjä uhkasi vastatoimilla.


title: Ukrainan joukkojen kesäoffensiivi 2014

text: Toisaalta The Washington Post tietää Ukrainan edelleen toimittavan Venäjälle aseita, ja esimerkiksi Zaporižžjassa ja Dnipropetrovskissa toimivat asetehtaat ovat maan merkittävimpiä työllistäjiä, erityisesti Venäjän-vienti. Presidentti Porošenko on kieltänyt aseviennin Venäjälle.


title: Ilhéu Raso

text: Ilhéu Raso tai Raso (vanh. Razo) on Barlaventon saariryhmään kuuluva asumaton saari Kap Verden saarivaltiossa Atlantin valtameressä. Saaren pinta-ala on 7 km². Se sijaitsee kaakkoon Brancon saarelta ja länteen São Nicolaun saarelta.


title: Ilhéu Raso

text: Saari tunnetaan rasonkiurusta, kotoperäisestä lintulajista jota ei esiinny missään muualla.


title: It Will Rain

text: It Will Rain on yhdysvaltalaisartisti Bruno Marsin kappale. Se julkaistiin iTunesissa digitaalisesti ladattavana singlenä 27. syyskuuta 2011. Kappaleeseen liittyvän musiikkivideon piti alun perin kokea ensiesitys MTV-kanavalla 26. lokakuuta 2011; 24. lokakuuta 2011 Mars kuitenkin ilmoitti Twitterin kautta että musiikkivideon julkaisua on lykätty muutamalla viikolla. Videon ensiesitys oli lopulta 10. marraskuuta 2011. Kappale on mukana elokuvan Twilight – Aamunkoi soundtracklevyllä.


title: It Will Rain

text: Skylar Grey esitti kappaleen yhdessä Marsin kanssa hänen Euroopan livekiertueen aikana.


title: 20 suosikkia – Lokki (Arja Havakka)

text: 20 suosikkia – Lokki on Arja Havakan kokoelmalevy vuodelta 2014. Albumi kuuluu "20 suosikkia" -kokoelmalevysarjaan ja on Havakalta ensimmäinen osa kyseisessä sarjassa


title: Donetskin ja Luhanskin alueiden kansanäänestykset 2014

text:
Donetskin ja Luhanskin alueiden kansanäänestykset olivat Itä-Ukrainan separatistien Itä-Ukrainan kriisin yhteydessä toukokuussa 2014 järjestämiä kansanäänestyksiä, joilla separatistit pyrkivät luomaan oman hallintonsa Itä-Ukrainaan.
Donetskin ja Luhanskin alueella oltiin 11. toukokuuta 2014 järjestämässä neljää erillistä mielipidekyselyä, joista millään ei ollut virallista kansanäänestyksen asemaa.


text: Kyselyistä ensimmäinen oli Donetskin kansantasavallassa järjestetty ”separatistien kansanäänestys” ”Donetskin kansantasavallan” alueen itsenäistymisestä 11. toukokuuta, kaksi viikkoa ennen Ukrainan presidentinvaaleja. Äänestykset käydään myös seitsemässä muussa Itä-Ukrainan kaupungissa muun muassa Luhanskissa. Ukrainan hallinto piti suunnitelmia laittomana. Donetskin kansantasavalta julistettiin protestina Kiovan uudelle hallinnolle. Erimielisistä separatistiryhmistä osa haluaa Ukrainasta liittovaltion, osa itsenäisyyttä ja osa liittymistä Venäjään. Yhdysvaltalaisen Pew-tutkimuslaitoksen ennakkoon tekemän kyselyn perusteella 18% alueiden kansalaisista kannatti eroamista Ukrainasta.


text: Vladimir Putin esitti toukokuussa, että kansanäänestystä Donetskin alueella lykättäisiin. Valkoinen talo kommentoi asiaa sanomalla, että äänestys pitäisi perua kokonaan. Luhanskin kansanäänestyksen järjestelyjä jatkettiin Putinin lausunnoista huolimatta.


text: Osassa äänestyspaikoista Donetskissa ilmeni puutteita: muun muassa virallisia vaalitarkkailijoita ei ollut ja kysymyksenasettelu äänestyksessä oli monitulkintainen.


text: Venäläisen uutislähteen mukaan Donetskin alueella äänestyksessä 89,7 % kannatti itsenäistymistä, 10,19 % oli vastaan ja 0,74 % äänistä hylättiin. Alustavassa ääntenlaskennassa käytössä oli siis 100,63 prosenttia ”separatistien kansanäänestyksen” äänestyslipuista Venäjän presidentin nimittämän johdon alaisuudessa toimivan Rossija segodnja - uutistoimiston RIA-Novosti -yksikön uutisen mukaan. Äänestysprosentiksi raportoitiin Donetskin alueella 74,87 prosenttia. RIA-Novostin uutisen uutiskuva avoimen äänestyslipun pudottamistilanteesta tarjoaa esimerkin vaalisalaisuuden rikkomisesta, vaalitoimituksen painostavasta tai ohjaavasta luonteesta tai kuvatun äänestyslipun päätymisen vieraisiin käsiin.


text: Muista samana päivänä separatistisen kansanäänestyksen kanssa eli 11. toukokuuta 2014 järjestestetyistä äänestyksistä merkittävin oli Dnipropetrovskin alueen kuvernööri Ihor Kolomoiskyin nimeä kantava ukrainalaismielinen vastakansanäänestys, niin sanottu "Kolomoiskyin kansanäänestys". Kyselystä käytettiin myös nimeä ”Kansanäänestys rauhasta, järjestyksestä ja yhtenäisyydestä.” Tähän kansanäänestykseen, jossa aiheena oli Donetskin ja Luhanskin alueen liittäminen Dnipropetrovskin alueeseen, raportoitiin osallistuneen 2,5 miljoonaa äänestäjää. Äänestäjistä yli 975 600 raportoitiin olleen Luhanskin ja 1 467 000 Donetskin alueelta.


text: Kyselyistä kolmas keskittyi Ukrainan yhtenäisyyden säilyttämiseen. Neljäs kysely tiedusteli halukkuutta tai haluttomuutta liittää Donetskin kaupunki Britanniaan, koska Donetskia pidetään brittiliikemiehen John Hughesin perustamana.


text: 15. toukokuuta muutama päivä kansanäänestyksen jälkeen Donetskin separatistijoukot esittivät uhkavaatimuksen Ukrainan joukoille vetäytyä asemistaan luvaten käyttää voimakeinoja jos ukrainalaisjoukot eivät näin tule tekemään.


title: Laïkó

text: Laïkó () tai monikossa laïká (λαϊκά) on kreikkalaisen musiikin tyylilaji. Se on lähellä perinteistä kreikankielistä kansanmusiikkia ja rebetikoa. Kirjaimellisesti "laïkó tragoúdi" tarkoittaa kreikan kielessä ”kansanlaulua” tai ”suosittua laulua”. Laïkón katsotaan syntyneen kansanmusiikin ja niin sanotun uuden populaarimusiikin pohjalle 1950-luvulla.


title: Laïkó

text: Kuuluisimpia laïkón esittäjiä nykyään ovat muun muassa Ánna Víssi, Ántzela Dimitríou, Pópi Malliotáki, Kaíti Garmpí, Antónis Rémos, Giórgos Ntaláras ja Giánnis Pários. Merkittäviä säveltäjiä ovat muun muassa Manólis Chiótis ja Giórgos Mouzákis. Usein myös Míkis Theodorákis mielletään laïkón säveltäjäksi.


title: Jean-Christophe Bahebeck

text: Jean-Christophe Bahebeck (s. 1. toukokuuta 1993 Saint-Denis) on ranskalainen jalkapalloilija, joka edustaa Ligue 1:ssä pelaavaa Paris Saint-Germainia. Pelipaikaltaan oikeajalkainen Bahebeck on hyökkääjä. Hänellä on kamerunilaisia sukujuuria.


title: Jean-Christophe Bahebeck

text: Bahebeck debytoi Paris Saint-Germainin paidassa Ligue 1:ssä maaliskuussa 2011 AJ Auxerrea vastaan. Kaudella 2011-2012 hän debytoi myös Eurooppa-liigassa tehden pelaamassaan viidessä alkulohko-ottelussa yhden maalin. Kaudeksi 2012-2013 Bahebeck siirtyi lainalle Ligue 1:n nousijaseuraan Troyes AC:hen, jossa hän pelasi kauden aikana 27 ottelua ja teki kolme maalia. Uran avausmaali Ligue 1:ssä syntyi Olympique Lyonnaisin verkkoon elokuussa 2012. Kauden 2013-2014 hän pelasi lainalla niin ikään Ligue 1:n Valenciennes FC:ssä tehden 19 pelaamassaan ottelussa kaksi osumaa.


title: Jean-Christophe Bahebeck

text: Kaudeksi 2014-2015 Bahebeck palasi PSG:hen. Hän teki ensimmäisen maalinsa seuran paidassa syyskuussa 2014 Toulouse FC:n verkkoon. Hän debytoi kauden aikana myös Mestareiden liigassa. Vuonna 2014 Bahebeck voitti PSG:n kanssa Trophée des Championsin eli Ranskan supercupin.


title: Jean-Christophe Bahebeck

text: Bahebeck on pelannut monissa Ranskan nuorten maajoukkueissa. Vuodesta 2013 hän on pelannut alle 21-vuotiaiden maajoukkueessa. Vuonna 2013 Bahebeck oli mukana voittamassa alle 20-vuotiaiden maajoukkueen kanssa MM-kultaa Turkista. Hän teki turnauksessa kaksi maalia.


title: Jean-Christophe Bahebeck

text: Bahebeck voi edustaa maajoukkuetasolla Ranskan lisäksi myös Kamerunia, jossa hänellä on sukujuuria.


title: Jean-Christophe Bahebeck

text: Bahebeckin veli Rosère Manguélé on myös ammattilaisjalkapalloilija, hän on pelannut parhaimmillaan Ligue 2:ssa.


title: Johannes Clementis Mentzius

text: Johannes Clementis Mentzius (k. 1606 Kokemäki) oli suomalainen kirkkoherra ja ramistisen filosofian kannattajana tunnettu oppinut.


title: Johannes Clementis Mentzius

text: Mentzius lienee siirtynyt Suomeen todennäköisesti Pohjois-Saksasta tai mahdollisesti Liivinmaalta Baltiasta. Hänen opiskelustaan ja papiksi vihkimisestään ei ole tietoja. Ensimmäinen kirjallinen tieto Mentziuksesta on vuodelta 1593 jolloin hän Turun katedraalikoulun apuopettajana allekirjoitti Uppsalan kokouksen päätöksen Turussa. Kaarle-herttuan koollekutsumassa Uppsalan kokouksessa hyväksyttiin Augsburgin tunnustus ja luterilaisuudesta tuli Ruotsin ja Suomen valtakunnanuskonto. Mentzius oli yksi niistä 192 papista jotka allekirjoittivat 19. kesäkuuta 1593 Turussa Uppsalan kokouksen päätösasiakirjan "Decretum Upsalien" jossa tuomittiin kuningas Juhana III:n vuonna 1576 tai 1577 julkaisema jumalanpalvelusjärjestys ns. Punainen kirja. Mentzius oli sitten Porin pedagogion koulumestarina eli rehtorina 1598–1600 ja vuodesta 1600 alkaen hän oli Kokemäen kirkkoherrana.


title: Johannes Clementis Mentzius

text: Kaarle-herttua piti Mentziusta muutamia viikkoja vankina Turun linnassa talvella 1600 epäiltyään tätä Sigismundin kannattajaksi. Hän vapautui kuitenkin pian ja valittiin herttuan hyväksymänä ehdokkaana Kokemäen kirkkoherraksi. Hän joutui kiistoihin seurakuntalaistensa kanssa jotka pitivät kiivaana, väkivaltaisena ja oman käden oikeutta harjoittavana.


title: Johannes Clementis Mentzius

text: Mentzius oli tunnettu kirjallisista harrastuksistaan ja hänellä oli aikakauden mittapuun mukana merkittävä kotikirjasto. Vuonna 1600 hän julkaisi Wittenbergissä yleiskatsauksen Audomarus Talauksen retoriikasta ja Petrus Ramuksen dialektiikasta nimellä "Synopsis rhetoricae A. Talaei et dialecticae P. Rami: areolis & cancellis distincta, tyronum gratia".


title: Ampelákia (Salamis)

text: Ampelákia (; myös "Ambelákia") on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Αμπελακίων, "Dimotikí Enótita Ampelakíon") ja entinen itsenäinen kunta. Se sijaitsee Salamiin saarella, Saarten alueyksikössä Attikan alueella. Koko kunnallisyksikön väkiluku on 7 507 ja varsinaisen Ampelákian kaupungin väkiluku 4 710 (vuonna 2011).


title: Ampelákia (Salamis)

text: Ampelákian kaupunki, suomeksi ”Viinitarhat”, sijaitsee Salamiin itärannikolla. Se on saaren kolmanneksi suurin asutus. Ampelákian kunnallisyksikkö käsittää alueen saaren itäosasta. Ampelákia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Salamiin kanssa uudeksi Salamiin kunnaksi, jolloin se muuttui uuden kunnan kunnallisyksiköksi.


title: Ampelákia (Salamis)

text: Antiikin Salamiin kaupunki sijaitsi Ampelákian Spithárin kylän paikalla klassisella ja hellenistisellä kaudella. Jonkin verran kaupungin raunioita on näkyvillä kylässä kaivausten seurauksena.


title: Ampelákia (Salamis)

text: Ampelákian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Exómvourgo (kunnallisyksikkö)

text: Exómvourgo (; virallisesti Δημοτική Ενότητα Εξωμβούργου, "Dimotikí Enótita Exomvourgou") on yksi Tínoksen kunnan kunnallisyksiköistä ja entinen itsenäinen Kreikan kunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Kunnallisyksikön väkiluku on 2 403 (vuonna 2011).


title: Exómvourgo (kunnallisyksikkö)

text: Exómvourgo käsittää suurimman osan Tínoksen saaresta lukuun ottamatta sen kaakkois- ja luoteispäitä. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Pánormoksen kanssa, jolloin se muuttui uuden kunnan kunnallisyksiköksi. Kunnallisyksikkö on saanut nimensä sen alueella sijaitsevasta Exómvourgo-vuoresta.


title: Exómvourgo (kunnallisyksikkö)

text: Exómvourgon kunnallisyksikkö muodostuu seuraavista kyläyhdyskunnista ja asutuksista:


title: Kalampáki

text: Kalampáki (; kath. Καλαμπάκιον, "Kalampákion"; myös "Kalambáki") on Kreikan kaupunki sekä samanniminen Doxáton kunnan kunnallisyksikkö (Δημοτική Ενότητα Καλαμπακίου, "Dimotikí Enótita Kalampakíou") ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 5 573 ja varsinaisen Kalampákin kaupungin väkiluku 3 110 (vuonna 2011). Kalampáki on Doxáton kunnan kuntakeskus.


title: Kalampáki

text: Kalampákin kaupunki sijaitsee linnuntietä noin seitsemän kilometriä Doxátosta lounaaseen ja noin 23 kilometriä Kaválasta luoteeseen. Kalampáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Doxáton kuntaan.


title: Kalampáki

text: Kalampákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kórthio

text: Kórthio (; kath. Κόρθιον, "Kórthion") on Kreikan kylä ja samanniminen Ándroksen kunnan kunnallisyksikkö (Δημοτική Ενότητα Κορθίου, "Dimotikí Enótita Korthíou") ja entinen itsenäinen kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Kunnallisyksikön väkiluku on 1 948, varsinaisen Kórthion kylän väkiluku 116 ja Kórthion ranta-asutuksen Órmos Korthíoun väkiluku 557 (vuonna 2011).


title: Kórthio

text: Kórthion kylä sijaitsee sisämaassa Ándroksen saaren eteläosissa ja Órmos Korthíou luonnonsatamalahdessa saaren itärannikolla. Kunnallisyksikkö käsittää saaren koko eteläosan. Kórthio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ándroksen kuntaan yhdessä Ydroúsan kanssa, jolloin se muuttui uuden kunnan kunnallisyksiköksi.


title: Kórthio

text: Kórthion kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Talsinki

text: Talsinki (tai Hellinna) on Helsingin ja Tallinnan muodostama kaksoiskaupunki, joka on esiintynyt joissakin kaupunkien suunnitelmissa. Talsinkiin liittyy keskeisesti suunniteltu Helsinki–Tallinna-rautatietunneli, joka toteutuessaan yhdistäisi kaupungit. Kaupunginjohtajat Jussi Pajunen ja Edgar Savisaar allekirjoittivat aiesopimuksen tunnelin rakentamista koskevan selvityksen laatimisesta 28. maaliskuuta 2008. Esiselvitys valmistui vuonna 2015. Helsingin johtajat haluavat jatkaa Tallinnan-tunnelihanketta.


title: Talsinki

text: Tallinna ja Helsinki voisivat hyötyä tiiviimmästä taloudellisesta ja hallinnollisesta suhteesta. Kahden kaupungin joukkoliikenteet ja hallinnot saatettaisiin yhdistää. Viron Edgar Savisaar on povannut, että Helsingistä ja Tallinnasta voisi tulla Kööpenhaminaa ja Malmötä muistuttava kaksoiskaupunki. Savisaar on ehdottanut, että Tallinnassa kadunnimet kirjoitettaisiin viron kielen lisäksi suomen kielellä.


title: Talsinki

text: Helsinki ja Tallinna molemmat sijaitsevat Euroopan unionin maissa ja molemmissa on käytössä valuuttana euro.


title: Lidoríki

text: Lidoríki (; kath. Λιδωρίκιον, "Lidoríkion") on Kreikan kylä sekä samanniminen Dorídan kunnan kunnallisyksikkö (Δημοτική Ενότητα Λιδωρικίου, "Dimotikí Enótita Lidorikíou") ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 3 388 ja varsinaisen Lidoríkin kylän väkiluku 875 (vuonna 2011). Lidoríki on Dorídan kunnan kuntakeskus.


title: Lidoríki

text: Lidoríkin kylä sijaitsee lähellä Mórnoksen tekojärven itärantaa. Kunnallisyksikkö käsittää alueen järven pohjois-, itä- ja eteläpuolella. Lidoríki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dorídan kunnaksi yhdessä Efpálion, Tolofónan ja Vardoúsian kanssa, jolloin se muuttui uuden kunnan kunnallisyksiköksi.


title: Lidoríki

text: Lidoríkin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Makrinítsa

text: Makrinítsa () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Μακρινίτσας, "Dimotikí Enótita Makrinítsas") ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 694 (vuonna 2011).


title: Makrinítsa

text: Makrinítsa sijaitsee Pelionin eli Pílion niemimaalla noin 17 kilometriä Vóloksen kaupungista koilliseen. Kylä on rakennettu vuorenrinteelle noin 630 metrin korkeuteen. Maisemiensa ansiosta sitä kutsutaan ”Pelionin parvekkeeksi”. Kylässä on paljon vanhoja, varakkaiden sukujen rakentamia hienosti koristeltuja kartanoita. Kylän nähtävyyksiin kuuluvat myös kirkot sekä kansankulttuurin museo.


title: Makrinítsa

text: Makrinítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.


title: Ólympos (Kárpathos)

text:
Ólympos (; myös "Ólymbos") on Kreikan kylä sekä samanniminen Kárpathoksen kunnan kunnallisyksikkö (Δημοτική Ενότητα Ολύμπου, "Dimotikí Enótita Olýmpou") ja entinen itsenäinen kyläkunta. Se sijaitsee Kárpathoksen saarella, Kárpathoksen alueyksikössä Etelä-Egean saarten alueella. Koko kunnallisyksikön väkiluku on 556 ja varsinaisen Ólympoksen kylän väkiluku 270 (vuonna 2011).
Ólympoksen kylä sijaitsee Kárpathoksen saaren pohjoisosassa vuoren rinteellä vajaan kilometrin päässä saaren länsirannikosta ja noin 58 kilometriä luoteeseen saaren pääkaupungista Kárpathoksen kaupungista eli Pigádiasta. Ólympoksen kunnallisyksikkö käsittää Kárpathoksen saaren pohjoisosan sekä sen pohjoispuolella sijaitsevan Sarían saaren. Ólympos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárpathoksen kuntaan.


title: Ólympos (Kárpathos)

text: Ólympos on hyvin perinteinen kreikkalainen kylä sekä rakennuskannaltaan että elämältään. Kylän nähtävyyksiin kuuluu muun muassa 1500-luvulla rakennettu Neitsyt Marian ("Panagía") kirkko. Vrykoúntan (Vrykoús) eli Vourgoúntan niemellä noin seitsemän kilometriä kylästä pohjoiseen on antiikin aikaisen Brykuksen kaupungin raunioita.


title: Ólympos (Kárpathos)

text: Ólympoksen kunnallisyksikkö muodostuu seuraavista kylistä, kaupungeista tai muista asutuksista:


title: Pánormos (Tínos)

text: Pánormos () on Kreikan kylä sekä samanniminen Tínoksen kunnan kunnallisyksikkö (Δημοτική Ενότητα Πανόρμου, "Dimotikí Enótita Panórmou") ja entinen itsenäinen kyläkunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Koko kunnallisyksikön väkiluku on 489 ja varsinaisen Pánormoksen kylän väkiluku 336 (vuonna 2011).


title: Pánormos (Tínos)

text: Pánormoksen kylä sijaitsee sisämaassa Tínoksen luoteisosassa ja sen ranta-asutus Órmos Panórmou parin kilometrin päässä saaren koillisrannikolla. Kunnallisyksikkö käsittää saaren koko luoteispään. Pánormos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Exómvourgon kanssa, jolloin se muuttui uuden kunnan kunnallisyksiköksi.


title: Pánormos (Tínos)

text: Pánormoksen kunnallisyksikkö muodostuu seuraavista kylistä tai muista asutuksista:


title: Siátista

text: Siátista () on Kreikan kaupunki sekä samanniminen Voḯon kunnan kunnallisyksikkö (Δημοτική Ενότητα Σιάτιστας, "Dimotikí Enótita Siátistas") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 6 247 ja varsinaisen Siátistan kaupungin väkiluku 5 490 (vuonna 2011). Siátista on Voḯon kunnan kuntakeskus.


title: Siátista

text: Siátistan kaupunki sijaitsee linnuntietä noin 21 kilometriä Kozánista länsilounaaseen ja noin 38 kilometriä Kastoriásta kaakkoon. Kaupungissa sijaitsee Sisánin ja Siátistan hiippakunnan katedraali ("mitrópoli"). Siátista oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Voḯon kunnaksi yhdessä Áskion, Neápolin, Pentálofoksen ja Tsotýlin kanssa, jolloin se muuttui uuden kunnan kunnallisyksiköksi.


title: Siátista

text: Siátistan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Toróni

text: Toróni (), antiikin Torone, on Kreikan kylä sekä samanniminen Sithonían kunnan kunnallisyksikkö (Δημοτική Ενότητα Τορώνης, "Dimotikí Enótita Torónis") ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 3 553 ja varsinaisen Torónin kylän väkiluku 213 (vuonna 2011).


title: Toróni

text: Torónin kylä sijaitsee Chalkidikín niemimaalla sen keskimmäisen niemen Sithonían lounaisrannikolla. Torónin kunnallisyksikkö käsittää alueen niemen eteläosasta. Antiikin Torone oli alun perin Euboian khalkislaisten siirtokunta. Sen kerrotaan saaneen nimensä Toronesta, joka oli kreikkalaisessa mytologiassa Proteuksen tai Poseidonin ja Foiniken tytär. Antiikin aikaisesta kaupungista on säilynyt raunioita muun muassa kylän ranta-alueella. Osa kaupungin raunioista on nykyisin meren pohjassa. Tunnetuimpia raunoita on bysanttilaisena aikana jälleenrakennettu Lekythoksen (Λήκυθος, "Líkythos") linnoitus, joka sijaitsee pienessä niemessä kylän eteläpuolella.


title: Toróni

text: Toróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sithonían kuntaan.


title: Toróni

text: Torónin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Torone

text: Torone () voi viitata seuraaviin paikkoihin Kreikassa:


title: Ydroúsa

text: Ydroúsa (; myös "Hydroússa"; virallisesti Δημοτική Ενότητα Υδρούσας, "Dimotikí Enótita Ydroúsas") on yksi Ándroksen kunnan kunnallisyksiköistä ja entinen itsenäinen Kreikan kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Kunnallisyksikön väkiluku on 3 372 (vuonna 2011).


title: Ydroúsa

text: Ydroúsan kunnallisyksikkö käsittää Ándroksen koko pohjoisosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ándroksen kuntaan yhdessä Kórthion kanssa, jolloin se muuttui uuden kunnan kunnallisyksiköksi.


title: Ydroúsa

text: Ydroúsan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Putkiliikenne

text: Putkiliikenne on tavaraliikennettä, joka kulkee putkissa. Putkiliikenteessä kuljetetaan nesteitä ja kaasuja. Putkiliikennettä ovat maaöljy- ja maakaasukuljetukset putkia pitkin, mutta myös esimerkiksi putkia pitkin tapahtuvat ammoniakin ja vedensekaisen kivihiilen kuljetukset. Yksistään Yhdysvaltojen kaikki öljy- ja maakaasuputket riittäisivät kiertämään maapallon ympäri 56 kertaa.


title: Putkiliikenne

text: Suurin osa putkiliikenteen kustannuksista tulee putkien rakentamisesta ja rakentamisen rahoituksesta. Putkiin liittyy myös kunnossapito- ja vakuutuskustannuksia. Nämä kustannukset ovat riippumattomia kuljetusvolyymeista. Putkissa olevien kompressoreiden ja pumppujen sähkönkulutus muuttuvat kuljetusvolyymien mukaan. Putkiliikenteen kustannukset ovat pääosin riippumattomia kuljetusvolyymeista.


title: Loukolampi

text: Loukolampi on seisake Kouvola–Pieksämäki-rataosalla Virtasalmella. Sieltä on matkaa Pieksämäelle 16 kilometriä. Siellä on Ruskealan Marmori Oy:n kalkkitehdas.


title: Luettelo YK:n pakkausnumeroista 3501–3600

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3501–3600.


title: Hygiene

text: Hygiene on vuonna 1994 ilmestynyt Radiopuhelimet-yhtyeen kokoelma-EP, jonka julkaisi Jello Biafran johtama yhdysvaltalainen indie-yhtiö Alternative Tentacles. Levy sisältää viisi kappaletta, jotka alun perin julkaistiin yhtyeen toisella EP:llä "Tyhjä on täysi" (1988) sekä albumeilla "K.O." (1990), "Jäämeri" (1992) ja "Maalla" (1993). Amerikkalaiset kriitikot vertasivat Radiopuhelimia muun muassa Nomeansno-yhtyeeseen ja lisäksi sen mainittiin olevan yksi Jello Biafran suosikkiyhtyeistä.


title: Hygiene

text: Radiopuhelimien silloinen levy-yhtiö PolyGram suhtautui nihkeästi kappaleiden oikeuksien antamiseen Alternative Tentaclesille, mikä sai yhtyeen harkitsemaan levy-yhtiön vaihtoa. Seuraavan albumin "Maasäteilyä" (1995) julkaisikin jälleen oululainen Bad Vugum. "Hygienen" kansikuvan on suunnitellut Radiopuhelimien muiden levynkansien tapaan yhtyeen laulaja J. A. Mäki.


title: Tecomán

text: Tecomán on kaupunki ja kunta Coliman osavaltiossa Meksikossa, noin 50 kilometrin päässä etelässä Coliman kaupungista. Vuoden 2010 väestölaskennassa kaupungissa oli 112 726 asukasta. Tecomán on Coliman osavaltion kolmanneksi suurin kaupunki. Tecomán tunnetaan myös "Maailman limettipääkaupunkina".


title: Tecomán

text: Alueen pääasiallisen taloudellinen toiminta sisältää:


title: Eric Castrén

text: Eric Castrén (14. heinäkuuta 1732 Paltamo – 21. joulukuuta 1787 Kemi) oli valistushenkinen pappi, joka toimi mm. Kemin kirkkoherrana.


title: Eric Castrén

text: Castrénin vanhemmat olivat Kajaanin pormestari ja kihlakunnan vouti Matias Castrenius, myöh. Castreen (1693–1771) ja hänen ensimmäinen puolisonsa Helena Albogius. Hän pääsi ylioppilaaksi Turussa 1748 ja valmistui filosofian maisteriksi 1754. Castrén vihittiin papiksi Turun hiippakunnassa 1755.


title: Eric Castrén

text: Turun akatemiassa opiskellessaan Eric Castrén laati talousopin professorin Pehr Kalmin ohjauksessa väitöskirjan "Öfver Kajanaborgs län", jossa kuvattiin Kajaanin kaupungin sekä Paltamon ja Sotkamon pitäjien historiaa ja taloudellisia oloja. Papiksi vihkimisen jälkeen Castrén sai 1755 viran kotipitäjänsä Paltamon kirkkoherran apulaisena. Tämän jälkeen hän toimi Pohjanmaan jalkaväkirykmentissä pataljoonansaarnaajana vuodesta 1759 sekä Pudasjärven kirkkoherrana vuodesta 1762. Kemin kirkkoherran virkaan hänet nimitettiin vuonna 1785. Castrénista tuli lääninrovasti 1786 ja hän oli saarnaajana pappeinkokouksessa Kokkolassa 1784.


title: Eric Castrén

text: Castrén kirjoitti tutkielman myös Pudasjärven pitäjästä, mikä julkaistiin H.G. Porthanin lehdessä "Tidningar utgifne af et Sällskap i Åbo" vuonna 1776. Papintoimensa ohessa Pudasjärvellä Castrén otti osaa suuren pitäjänsä elinkeinojen edistämiseen ja vaikutti poronhoidon vakiintumiseen talonpoikaiston keskuudessa.


title: Eric Castrén

text: Eric Castrén oli naimisissa 1763–1784 Pudasjärven kirkkoherran Samuel Keckmanin tyttären Katarina Elisabet Keckmanin (k. 1784) kanssa ja vuodesta 1786 Oulun kappalaisen Jakob Elfvingin tyttären Brita Helena Elfvingin (k. 1817) kanssa tämän ensimmäisessä avioliitossa. Hänen poikiaan olivat Kemin kirkkoherra, teologian tohtori Matthias Castrén (1764–1845), Utsjoen kirkkoherra Samuel Castrén (1765–1797), Alatornion kirkkoherra Erik Castrén (1771–1846), Rovaniemen kirkkoherra Kristian Castrén (1779–1825), Evijärven kappalainen Jakob Castrén (1781–1816) ja Säräisniemen kappalainen Zachris Castrén (1782–1818).


title: Sleepover

text: Sleepover on vuonna 2004 ensi-iltansa saanut yhdysvaltalainen teinikomediaelokuva. Elokuvan aiheita ovat hulvaton kesämeininki, tyttöenergia ja tosiystävyys.


title: Sleepover

text: Elokuva tuli ensi-iltaan 9. heinäkuuta 2004. Yhdysvaltalaisen "The Seattle Times" -lehden kriitikko arvioi sen muistuttavan "lumoavaa tuhkimosatua".


title: Sleepover

text: Teinikomedia kertoo neljästä bestiksestä, jotka päättävä pitää kesäiset pyjamabileet juuri ennen lukion alkamista parantaakseen sosiaalista statustaan. Tytöt ryhtyvät hullunkuriseen, läpi yön kestävään haastekisaan sabotoidakseen arkkivihollisiaan – koulun suosituimpia tyttöjä.


title: Julia Dujmovits

text: Julia Dujmovits (s. 12. kesäkuuta 1987) on itävaltalainen lumilautailija. Vuonna 2013 lumilautailun maailmanmestaruuskisoissa hän voitti hopeaa naisten parisuurpujottelussa ja samassa lajissa hän voitti kultaa saman vuoden talviuniversiadeissa. Vuoden 2014 talviolympialaisissa Sotšissa hän voitti kultaa naisten parierikoispujottelussa.


title: Gustav Adolph Lammers

text: Gustav Adolph Lammers (26. toukokuuta 1802 – 2. toukokuuta 1878) oli norjalainen luterilainen pastori ja herätyssaarnaaja.


title: Gustav Adolph Lammers

text: Lammers syntyi vuonna 1802. Hän valmistui Oslon yliopistosta 1825 ja astui pappisvirkaan 1827. Toimiessaan pastorina Skienissä hänestä tuli kiihkeä herätyssaarnaaja.Vuonna 1850 hän rakennutti Skieniin Norjan ensimmäisen rukoushuoneen ja 1853 perusti paikkakunnalle ensimmäisen sisälähetyksen paikallisosaston. Vuonna 1856 hän luopui pappisvirasta ja Norjan kirkosta ja perusti itsenäisen vapaakirkon. Hän kuitenkin liittyi uudelleen valtionkirkkoon vuonna 1860.


title: Meronia

text: Meronia on vuonna 1994 ilmestynyt Circlen esikoisalbumi, jonka Ektro Records julkaisi uudelleenmasteroituna vuonna 2007. Levyn alkuperäisessä vinyyliversiossa on mukana molemmilta CD-julkaisuilta puuttuva bonuskappale "Low-pursed".


title: Meronia

text: Kappaleesta "Kyberia" on valmistunut Mika Taanilan ohjaama musiikkivideo, jolla Circlen lisäksi esiintyy tuolloin vasta 11-vuotias Elena Leeve.


title: Eredivisie (amerikkalainen jalkapallo)

text: Eredivisie on amerikkalaisen jalkapallon korkein sarjataso Alankomaissa. Vuonna 2014 korkeimmalla sarjatasolla pelaa kahdeksan joukkuetta. Sarjan mestaruusottelun nimi on Tulip Bowl, jota on pelattu vuodesta 1985 lähtien.


title: Eredivisie (amerikkalainen jalkapallo)

text: Alankomaissa oli kaksi kilpailevaa lajiliittoa vuosina 1997–2001. Liittojen yhdistettyä luotiin kolmiportainen sarjajärjestelmä aiemman kahden kilpailevan sarjan sijasta. Sarjojen nimet olivat "Eerste divisie", "Tweede divisie" ja "Derde divisie". Vuonna 2014 maan sarjasysteemi uusittiin ja korkeimman sarjatason nimeksi tuli Eredivisie, ja alempien nimiksi Eerste divisie A ja B.


title: Zopalki

text: Zopalki on keväällä 1996 julkaistu Circlen toinen studioalbumi, joka ilmestyi alun perin tuplavinyylinä ja CD-levynä. Vuonna 2012 Ektro Records (CD) ja Svart Records (vinyyli) julkaisivat albumin uudelleenmasteroituna molemmissa formaateissa. Levyn kummassakin vinyyliversioissa on mukana bonuskappale "Contact". Vuonna 1996 valmistui myös Mika Taanilan ohjaama musiikkivideo kappaleesta "Valerian".


title: Turkin 1. liga (amerikkalainen jalkapallo)

text: Turkin 1. liga on amerikkalaisen jalkapallon korkein sarjataso Turkissa. Sarjassa pelaa kaudella 2015 kahdeksan joukkuetta. Sarjan runkosarja pelataan talvisin.


title: Hissi (albumi)

text: Hissi on syksyllä 1996 ilmestynyt Circlen kolmas studioalbumi. Ektro Records julkaisi sen uudelleenmasteroituna vuonna 2012 ja Svart Records puolestaan vinyylinä 2014.


title: Millbrook U.S.A.

text: Millbrook U.S.A. on hollantilaisen rockyhtye Golden Earringin albumi vuodelta 2003.


title: Prisoner of the Night

text: Prisoner of the Night on hollantilaisen rockyhtye Golden Earringin albumi vuodelta 1980.


title: Jarl Hellemann -palkinto

text: Jarl Hellemann -käännöskirjapalkinto on Tammen perustama kirjallisuuspalkinto, joka jaetaan vuosittain korkeatasoisen kaunokirjallisen teoksen laadukkaasta suomennoksesta. Palkinto on nimetty Tammen aiemman toimitusjohtajan ja Keltaisen kirjaston perustajan Jarl Hellemannin mukaan.


title: Jarl Hellemann -palkinto

text: Palkinto jaettiin ensimmäisen kerran toukokuussa 2015 uudessa Helsinki Lit -kirjallisuustapahtumassa. Palkintoraatiin kuuluivat puheenjohtajana toimitusjohtaja Jaakko Tapaninen ja jäseninä kirjailija Marko Hautala sekä Helsingin yliopiston käännöstieteen professori Liisa Tiittula.


title: Jarl Hellemann -palkinto

text: Suomen Kirjasäätiön jakaman palkinnon suuruus on 5 000 euroa, ja se myönnetään edellisenä vuonna julkaistulle suomennokselle.


title: Helsinki Lit

text: Helsinki Lit on kansainvälinen kirjallisuustapahtuma, joka järjestettiin ensimmäisen kerran Helsingissä Savoy-teatterissa 22.–23.5.2015. Tapahtuman järjesti Helsingin Kirjallisuusfestivaali -niminen yhdistys, jonka perustajajäseniä ovat "Hufvudstadsbladetin" entinen kulttuuritoimittaja, kirjailija Philip Teir, Henrikki Timgren (WSOY), Päivi Koivisto-Alanko (Tammi), Aleksi Pöyry (Granta/Otava) ja Antti Kasper (Otava). Tapahtuman suunnittelussa oli mukana myös 12 kustantajaa. Tapahtuman aloitteentekijä oli Teir.


title: Helsinki Lit

text: Tapahtumaan kutsuttiin ensimmäisellä kerralla erityisesti pohjoismaisia kirjailijoita, kuten tanskalainen Peter Høeg, ruotsalainen Carl-Johan Vallgren ja suomalainen Sofi Oksanen. Mukana olivat myös irakilais-suomalainen Hassan Blasim sekä venäläinen Mihail Šiškin. Tapahtuman ideana oli, että kirjailijat keskustelevat keskenään kaksi kerrallaan.


title: Helsinki Lit

text: Tapahtumassa jaettiin ensimmäistä kertaa kustannusyhtiö Tammen perustama Jarl Hellemann -käännöskirjapalkinto.


title: Helsinki Lit

text: Toisen kerran tapahtuma järjestettiin 13.–14. toukokuuta 2016. Tapahtuman vieraiden joukossa olivat muiden muassa Sadie Jones, Helen Macdonald, Jonas Hassen Khemiri, Sara Stridsberg, Mark Levengood ja Tore Renberg. Kotimaisten vierailijoiden listalla olivat muiden muassa Sofi Oksanen, Rosa Liksom, Riikka Pulkkinen, Tommi Kinnunen, Katri Lipson, Hannu Väisänen, Juha Itkonen, Claes Andersson ja Sirpa Kähkönen. Juontajana oli Pekka Strang.


title: Helsinki Lit

text: Kolmas tapahtuma pidetään 12.–13. toukokuuta 2017.


title: Legalize It

text:
Legalize It on jamaikalaisen Peter Toshin ensimmäinen sooloalbumi vuodelta 1976.
Sony Legacy Edition julkaistu kesäkuussa 2011.Levy 1, Raidat 1-9 julkaistu original LP - Columbia PC 34253 (U.S.), 1976


title: Legalize It

text: Levy 1, Raidat 10-16 ja Disc 2, raidat 1-10 ennen julkaisemattomia


title: Legalize It

text: Levy 2, Raidat 11-12 ja 14-16 julkaistu limited edition dub plates, 1976


title: Legalize It

text: Levy 2, Raita 13 julkaistu The Ultimate Peter Tosh Experience (Shanachie 6802, 2009)


title: Equal Rights

text:
Equal Rights on jamaikalaisen Peter Toshin toinen albumi vuodelta 1977. Raidat 1–8 alkuperäinen julkaisu 1977, Equal Rights (Columbia 34670).
Raidat 9–15 session ennenjulkasemattomat nauhoitukset. Raidat 1, 5, 8–10 ja 15 ennenjulkaisematonta alkuperäisen nauhotuksen alternate- ja extended-versiot.
Raidat 2–4, 6 ja 11–14 aiemmin saatavilla vain erittäin rajoitetulla Dub Plates -painoksella.


title: Bush Doctor

text: Bush Doctor on jamaikalaisen Peter Toshin kolmas albumi vuodelta 1978.


title: Mystic Man

text: Mystic Man on jamaikalaisen Peter Toshin albumi vuodelta 1979.


title: 65803 Didymos

text: 65803 Didymos on pikkuplaneetta, joka kuuluu Maan lähelle tuleviin Apollo-asteroideihin. Kappale löydettiin Spacewatch-ohjelmalla Kitt Peak Observatoryssä Yhdysvalloissa 11. huhtikuuta 1996. Didymoksen nimi tulee kreikan kielen kaksosta tarkoittavasta sanasta, sillä tällä pikkuplaneetalla on oma kuunsa. Ennen kuin Didymos sai nimensä se tunnettiin tunnuksella 1996 GT. Asteroidi nimettiin 13. heinäkuuta 2004. Didymoksen kuun löysivät P. Pravec, L. A. M. Benner, M. C. Nolan, P. Kusnirak, D. Pray, J. D. Giorgini, R. F. Jurgens, S. J. Ostro, J.-L. Margot, C. Magri, A. Grauer, ja S. Larson 20. marraskuuta 2003.


title: 65803 Didymos

text: Didymoksen läpimitta on 750 ± 100 metriä ja pyörähdysaika on 2,2593 tuntia. Kappaleen kuu on läpimitaltaan 170 ± 30 m sen keskietäisyys asteroidista on 1,18 ± 0,03 km. Kuun kiertoaika on 0,4958 ± 0,0002 päivää ja sen radan eksentrisyys on 0,06 ± 0,06/0,04. Didymoksen kiertoaika Auringon ympäri on suunnilleen 770 päivää eli 2,11 Maan vuotta, ja radan eksentrisyys on noin 0,383752 ja inklinaatio vain noin 3,4°. Didymoksen systeemin massa on 5,27x10 kg


title: 65803 Didymos

text: ESA:n ja NASA:n suunnitteleman yhteisen AIDA-hankkeen olisi tarkoitus tutkia Didymoksen systeemiä vuonna 2022. AIDA koostuisi kahdesta eri luotaimesta: Törmääjästä (DART) ja tutkivasta luotaimesta (AIM). DART:in olisi tarkoitus törmätä Didymoksen kuuhun ja AIM:in kerätä tiedot törmäyksen vaikutuksista pikkuplaneettaan ja sen kuuhun. Tarkoituksena on tutkia Didymosta ja sen kuuta myös muutenkin, kuten selvittää kappaleiden tarkemmat massat ja geologia sekä pinnan ominaisuudet.


title: Live in Europe (Rory Gallagherin albumi)

text: Live In Europe on Rory Gallagherin livelevy vuodelta 1972.


title: 1. prikaati (välirauha)

text: 1. prikaati oli Suomen armeijan prikaati, joka perustettiin talvisodan päätyttyä puolustusvoimien siirtyessä keväällä 1940 rauhanajan kokoonpanoon. Se lakkautettiin puolustusvoimien jatkosodan liikekannallepanon yhteydessä kesäkuussa 1941, jolloin prikaatin tehtävänä oli perustaa Jalkaväkirykmentti 1 sekä Kenttätykistörykmentti 9:n I patteristo.


title: 1. prikaati (välirauha)

text: Prikaati muodostettiin 10. elokuuta 1940 maavoimien komentajan käskyllä.


title: 1. prikaati (välirauha)

text: Jatkosodan alkaessa suojajoukkoryhmitykseen siirryttäessä prikaati lakkautettiin sen perustettua käsketyt joukot.


title: Ixonanthaceae

text: Ixonanthaceae on pieni ja huonosti tunnettu trooppinen kasviheimo koppisiemenisten Malpighiales-lahkossa.


title: Ixonanthaceae

text: Heimon kasvit ovat puita, joilla on kierteinen lehtiasento. Lehdet ovat tavallisesti hammaslaitaisia ja korvakkeellisia. Kukinto on huiskilomainen ja sijaitsee lehtihangassa. Verhiö on tavallisesti yhdislehtinen ja heteitä on 5-20, kaikki toimivia. Mesiäinen on huomattava, pohjuksesta kohoava ja kehrämäinen. Sikiäin on yhdislehtinen, 2-5 emilehdestä koostunut, vartalo haaraton ja hoikka, luotti pallomainen tai kiekkomainen. Hedelmä on liiteluomainen, joskus myös selkäluomainen kota, jota kehälehdet suojaavat. Siemen on siivellinen tai vaipallinen, endospermi vähäinen tai puuttuu.


title: Ixonanthaceae

text: Ixonanthaceae kasvaa trooppisessa vyöhykkeessä.


title: Ixonanthaceae

text: Lähin sukulaisheimo on pellavakasvit (Linaceae), jonka kanssa Ixonanthaceae muodostaa yhteisen kladin Malpighiales-lahkon sukupuussa. Kladia luonnehtivat oksalaattikiteitä sisältävät kivisolut eli sklereidit, suljettuna spiraalikierteinen eli kontortti teriö, tietyt siemenaiheen ominaisuudet ja kookkaat sirkkalehdet.


title: Ixonanthaceae

text: Ixonanthaceae käsittää neljä tai viisi sukua ja 21 lajia. Sukujen evoluutio lienee alkanut noin 52 miljoonaa vuotta sitten, ja heimon kokonaisikä saattaa olla 111-110 miljoonaa vuotta.


title: Ixonanthaceae

text: Heimon suvut ovat "Allantospermum", "Cyrillopsis", "Ixonanthes", "Ochthocosmus" ja "Phyllocosmus".


title: Stephen Graham

text: Stephen Graham (s. 3. elokuuta 1973 Liverpool, Englanti) on brittiläinen näyttelijä, joka on esiintynyt esimerkiksi elokuvissa "Snatch – hävyttömät" (2000), "This Is England" (2006) ja "Public Enemies" (2009 ja "" (2011). Graham on esiintynyt myös useissa televisiosarjoissa, ja hänen tunnetuin televisioroolinsa on Al Capone sarjassa "Boardwalk Empire" vuosina 2010–2014.


title: Raadelman kartano

text: Raadelman kartano () sijaitsee entisen Piikkiön kunnan, nykyisen Kaarinan kaupungin alueella, Kuusistonsalmen rannalla Varsinais-Suomessa. Kartanoalueen läpi kulkee Suuren Rantatien eli Kuninkaantien historiallinen reitti Turusta Viipuriin.


title: Raadelman kartano

text: Raadelman kartano on taustaltaan keskiaikainen katolisen kirkon tila, joka otettiin Kustaa Vaasan aikana 1500-luvulla kruunun haltuun. Vapaaherra Seved Bååth, maaherra Christoffer Johan Rappe ja suurliikemies Jakob Bremer kuuluvat kartanon 1600-1700 -lukujen omistajiin. Raadelman kartano on ollut valtioneuvos Gabriel Erik von Haartmanin ja kauppaneuvos Fredric von Rettigin sukukartano.


title: Raadelman kartano

text: Keisari Aleksanteri I vieraili Raadelman kartanossa Porvoon valtiopäivien avajaismatkansa yhteydessä vuonna 1809 ja myöhemmin myös tavatessaan Ruotsin kruununprinssi Bernadotten (kruunattiin v. 1818 Kaarle XIV Juhanaksi) vuonna 1812. Vierailun muistona Raadelmaan jäi keisarin rintakuva, jonka tämä itse lahjoitti.


title: Raadelman kartano

text: Vuonna 1792 rakennettua päärakennusta ympäröi 1800-luvun alussa perustettu englantilaistyyppinen maisemapuisto, jota ovat reunustaneet hyötypuutarhan ruutuvyöhykkeet. Päärakennusta on laajennettu 1880-luvulla arkkitehti Frans Anatolius Sjöströmin piirustusten mukaan uusrenessanssityyliin ja nykyiseen klassistiseen ulkoasuun 1930-luvulla. Kartanoalueella on säilynyt historiallista rakennuskantaa, mm. huvimaja jonka alla on vesisäiliö kuten naapurissa Tuorlan kartanon huvimajassa, sekä tiilinen tupakkamakasiini, jossa toimii vanhainkoti ja päiväkoti.


title: Raadelman kartano

text: Vuonna 1890 Fredric von Rettig perusti Piikkiön ensimmäisen meijerin Raadelmaan. Rettigien aikana Raadelmassa toimi myös oma tiilitehdas ja sähkölaitos, ja kartanon puutarhatoimintaa laajennettiin merkittäväksi kauppapuutarhaksi joka tuotti mm. omenoita, leikkokukkia, vihanneksia ja juureksia. Tilalla koeviljeltiin myös tupakkaa.


title: Raadelman kartano

text: Raadelmassa toimi kartanohotelli ja –ravintola vuosina 1968-1983. Nykyisin kartano on yksityiskäytössä.


title: Miikka Peltonen

text: Miikka Peltonen (s. 19. tammikuuta 1987 Hamina) on suomalainen ampumaurheilija, joka edustaa Honkajoen Seudun Ampujia. Peltonen on ammatiltaan rajavartija, hän opiskeli Immolassa.


title: Miikka Peltonen

text: Peltonen saavutti vuoden 2014 Suomen mestaruuden skeet-ammunnassa.


title: Blackwood-luokka

text: Blackwood-luokka (tyyppi 14) oli Britannian Kuninkaallisen laivaston viidentoista aluksen muodostama sukellusveneentorjuntafregattiluokka.


title: Giuseppe Amato

text: Giuseppe Amato (oikealta nimeltään "Giuseppe Vasaturo", 24. elokuuta 1899 Napoli – 3. helmikuuta 1964 Rooma) oli italialainen elokuvatuottaja ja -ohjaaja.


title: Giuseppe Amato

text: Napolin elokuvayhtiöissä työskennellyt Amato kokeilu onneaan Hollywoodissa, mutta palasi vuonna 1932 Italiaan, jossa hän tuotti Mario Bonnardin ohjaustyöt "Cinque a zero" ja "Varastettu ääni" ("Tre uomini in frac") sekä joukon muita suosittuja komedioita. 1930- ja 1940-lukujen vaihteessa hän tuotti muun muassa Mario Camerinin komedian "I grandi magazzini" (1939) ja Alessandro Blasettiin elokuvan "Quattro passi fra le nuvole" (1942). Toisen maailmansodan jälkeen Amato tuli tunnetuksi erityisesti Vittorio De Sican neorealististen klassikkojen tuottajana. Hänen viimeinen suuri tuotantonsa oli Federico Fellinin "Ihana elämä" vuonna 1960. Amato myös ohjasi joukon elokuvia.


title: Pellavakasvit

text: Pellavakasvit (Linaceae) on pienehkö kasviheimo, joka kuuluu koppisiemenisten Malpighiales-lahkoon. Tunnettuimpia edustajia ovat pellavat ("Linum"), kääpiöpellava ("Radiola linoides") ja keltaliina ("Reinwardtia indica").


title: Pellavakasvit

text: Pellavakasveihin kuuluu pääasiassa ruohovartisia lajeja, mutta myös puita, pensaita ja liaaneja. Lehtiasento on tavallisesti kierteinen, ja lehdet ovat pieniä, ehytlaitaisia ja korvakkeellisia. Kukinnot ovat viuhkomaisia ja niissä on kaksineuvoiset ja säteittäiset kukat. Verholehtiä on viisi, joskus neljä, joko erillisiä tai tyvestä yhdistyneitä. Terälehtiä on myös neljä tai viisi. Heteet sijaitsevat vuorottaisesti terälehtiin nähden, ja joskus on myös joutoheteitä. Palhot ovat lyhyitä ja yhtyneitä tyveltään. Sikiäin on kehänpäällinen, 2-5 emilehdestä muodostunut ja 2-10-lokeroinen; kussakin lokerossa yksi tai kaksi siemenaihetta keskisaumaistukassa. Erillisiä vartaloita on 2-5. Hedelmä on tavallisesti verhiöllinen kota, joskus luumarja. Siemenessä on suora alkio ja endospermin määrä vaihtelee ja voi puuttuakin.


title: Pellavakasvit

text: Heimossa esiintyy jonkin verran erilaisvartaloisuutta (heterostyliaa), mikä edistää ristipölytystä. Joskus ilmiöön liittyy myös ponsien ja luottien asettumista niin, että pölyttävä hyönteinen saa siitepölyä eri kohtiin kukkatyypistä riippuen.


title: Pellavakasvit

text: Pellavakasveja tavataan lähinnä lauhkeassa vyöhykkeessä; puuvartiset lajit ovat trooppisia.


title: Pellavakasvit

text: Pellavakasvisukuja on 10-12 ja lajeja 300. Ne jaetaan kahdeksi alaheimoksi:


title: Pellavakasvit

text: 1. Linoideae Arnott. Alaheimon kasvit ovat yksi- tai monivuotisia ruohoja, joskus pensaita. Lehdet sijaitsevat vastakkain tai kierteisesti ja ovat ehyt- tai hammaslaitaisia ja tavallisesti korvakkeellisia. Verholehdet ovat keskenään enemmän tai vähemmän samankokoisia, terälehdet kynnellisiä. Heteitä on viisi ja ne sijaitsevat verhovastaisesti vuorotellen joutoheteiden kanssa. Siemenet ovat usein limautuvia. Alaheimon levinneisyys on lähes yleismaailmallinen, erityisesti lajeja on kuitenkin pohjoisella lauhkealla vyöhykkeellä ja subtropiikissa. Sukuja on kuusi, lajeja 240, ja niistä 180 kuuluu pellavien sukuun ("Linum").


title: Pellavakasvit

text: 2. Hugonioideae Hooren & Nooteboom. Alaheimo on levinneisyydeltään trooppinen ja siihen kuuluu pelkästään puuvartisia lajeja, joista monet ovat liaaneja. Lehtiasento on kierteinen tai kaksirivinen. Verholehdet ovat usein erikokoisia ja terälehdet enintään hieman kynnellisiä, usein keltaisia. Heteitä on kymmenen, joista osa on toisia pidempiä. Hedelmä on luumarja tai lohkohedelmä. Sukuja on viisi, lajeja 61; suurin suku on Hugonia ja se käsittää 40 lajia.


title: Pellavakasvit

text: Heimoon kuuluvat suvut "Anisadenia" Wall. ex Meisn., "Cliococca" Bab., "Durandea" Planch., "Hebepetalum" Benth., "Hesperolinon" (A.Gray) Small, "Hugonia" L., "Indorouchera" Hallier f., pellavat ("Linum" L.), "Philbornea" Hallier f., kääpiöpellavat ("Radiola" Hill), keltaliinat ("Reinwardtia" Dumort.), "Roucheria" Planch., "Sclerolinon" C.M.Rogers ja "Tirpitzia" Hallier f.


title: Pellavakasvit

text: Peltopellavasta ("Linum usitatissimum") saadaan kuituja, öljyä sekä rehua. Syötäviä hedelmiä saadaan joistakin afrikkalaisista "Hugonia"-lajeista. Koristekasveina käytetään monia pellavalajeja.


title: Christoph Preuß

text: Christoph Preuß (s. 4. heinäkuuta 1981 Gießen) on saksalainen entinen jalkapalloilija, pelipaikaltaan puolustava keskikenttäpelaaja.


title: Christoph Preuß

text: Juniorina Preuß edusti TSV Großen-Lindeniä ja Eintracht Frankfurtia. Ammattilaisena hän pelasi vuosina 2002–2010 edustaen koko uransa Eintracht Frankfurtia kahta kautta lukuun ottamatta – hän pelasi yhden kauden ajan sekä Bayer 04 Leverkusenissa että VfL Bochum 1848:ssa. Preuß pelasi yhteensä 131 ottelua Bundesliigassa ja 31 ottelua 2. Bundesliigassa. Hän saavutti Eintracht Frankfurtissa Saksan cupin toisen sijan kaudella 2005–2006.


title: Suomen valtiontalous

text: Suomen valtiontalous tarkoittaa Suomen valtion tulojen ja menojen määrää ja rakennetta. Tuloja valtio saa lähinnä keräämistään veroista ja jonkin verran myös esimerkiksi keräämistään maksuista ja omistamiensa osakkeiden tuotoista. Jos tuloja on enemmän kuin menoja, valtiontalous on ylijäämäinen, ja jos tuloja on vähemmän kuin menoja, talous on alijäämäinen. Valtiontalouden alijäämää voidaan pienentää esimerkiksi karsimalla menoja tai keräämällä riittävästi veroja tai muita tuloja. Jos näin ei tehdä, valtion on otettava alijäämän verran lainaa.


title: Suomen valtiontalous

text: Velkarahan avulla tapahtuva elvytys on usein tietoinen valinta, jonka tavoitteena on piristää kansantaloutta laskusuhdanteen aikana. Suomi otti paljon lainaa toisen maailmansodan aikana sekä 1990-luvun laman aikana. Molempina ajanjaksoina valtionvelka ylsi jopa 70 prosenttiin bruttokansantuotteesta. Valtion velkaantumisaste pieneni 1990- ja 2010-luvuilla tasaisen jyrkästi aina 30 prosenttiin asti, minkä jälkeen se alkoi jälleen kasvaa vuonna 2008. Euroopan unionin jäsenyys asettaa nykyisin rajoja valtioiden velanottoon, sillä vuonna 1997 solmitun vakaus- ja kasvusopimuksen mukaan Euroopan unionin jäsenvaltion julkinen velkaantuminen ei saa ylittää 60 prosenttia bruttokansantuotteesta eikä alijäämä saa ylittää kolmen prosentin viitearvoa.


title: Suomen valtiontalous

text: Verotulojen määrä suhteessa kansantuotteeseen on pienentynyt Suomessa vuodesta 1995 alkaen lähinnä sen vuoksi, että palkkojen verotusta on pienennetty. Suomen valtionvelka vastasi Tilastokeskuksen vuoden 2013 ennakkotiedon mukaan 46,4 prosenttia Suomen bruttokansantuotteesta. Vuonna 2014 Suomen valtiontalouden alijäämä oli 6,7 miljardia euroa. Suomen valtio paikkasi valtiontalouden alijäämää vuonna 2015 myymällä omistamansa Solidiumin omaisuutta lähes miljardin euron arvosta.


title: Suomen valtiontalous

text: Valtio on leikannut kuntien valtionosuuksia, mikä on siirtänyt säästöt kuntien tehtäviksi ja on syntynyt painetta korottaa kuntien veroja tai velkaantua. Valtio on luvannut korvata valtionosuusmenetyksiä korotetulla yhteisövero-osuudella sekä suuntaamalla jäteveron tuoton kunnille. Valtionosuuksien leikkaukset kurittavat erityisesti maaseudun kuntia, jotka eivät hyödy korotetusta yhteisövero-osuudesta.


title: Suomen valtiontalous

text: Joulukuussa 2018 Suomi lyhensi valtionvelkaa 0,9 miljardilla eurolla.


title: Suomen valtiontalous

text: Suomen valtionvelka oli noin 105 miljardia euroa joulukuussa 2017. Suomen valtio kuitenkin omistaa merkittävästi omaisuutta, valtion metsät ja Solidium-yhtiön kautta yritysten osakkeita. Kun valtionvelasta vähennetään valtion omaisuuseriä, saadaan nettovelkaantuneisuus. Vuonna 2014 Helsingin Sanomat arvioi, että Suomen valtiolla oli noin 83 miljardia euroa omaisuutta. Suomen valtio sai tammikuussa 2019 lainaa kansainvälisiltä rahoitusmarkkinoilta negatiivisella korolla (miinuskorko) 6 vuoden juoksuajalla, puolen prosentin korolla 15 vuoden juoksuajalla ja aavistuksen alle prosentin korolla 30 vuoden juoksuajalla. Suomelle lainataan rahaa yhtä luottavaisesti kuin Saksalle. Negatiivinen korko tarkoittaa, että Suomelle lainataan rahaa siten, että lainanantaja tekee pienen tappion ja nollakorolla lainanantaja ei saa minkäänlaista korvausta. Suomen Pankki on hankkinut omistukseensa lähes 30 miljardin euron arvosta Suomen velkaa.


title: Suomen valtiontalous

text: Valtiovarainministeriön alivaltiosihteeri Timo Viherkenttä kannattaa rakenteellisia uudistuksia verojen korottamisen ja menojen leikkaamisen sijaan. Virherkenttä jättäisi menojen karsintaehdotukset poliitikkojen tehtäväksi. Talouspolitiikan arviointineuvosto on suositellut, että hallitus ei tekisi uusia talouspolitiikkaa kiristäviä päätöksiä vuosina 2015 ja 2016. Keskuskauppakamarin toimitusjohtaja Risto E. J. Penttilän mukaan keväällä 2015 valittava uusi Suomen hallitus joutuu tekemään viiden miljardin euron leikkaukset. Ben Zyskowiczin esittelemässä leikkauslistassa olisi leikkauksia 2,6 miljardia euroa. Kokoomuksen puheenjohtaja Alexander Stubb on pitänyt keskustan kahden miljardin euron säästösummaa liian pienenä. Juha Sipilän mielestä pelkkien leikkauslistojen tekeminen ei ole järkevää. Keskusta on kehitellyt ajatusta yritysten kasvurahastosta. Sipilä on esittänyt idean kasvurahastosta jo vuonna 2012. 2017 eläkkeelle jäävä Verohallinnon pääjohtaja Ruuhonen sanoi että monia tutkijoiden esittämiä uudistuksia ei toteuteta, vaan asioista päättävät etukäteen pienet piirit.


title: Fraten

text: Fraten on kesällä 1997 ilmestynyt Circlen neljäs studioalbumi. Ektro Records julkaisi sen uudelleenmasteroituna vuonna 2012. Yhtyeen uusina jäseninä levyllä ovat mukana basisti Tomi Harrivaara sekä kosketinsoittaja Teemu Niemelä, jotka korvasivat kolmella ensimmäisellä albumilla soittaneet Maukka Päivistön ja Petri Hagnerin.


title: Päivi Hartzell

text: Hartzell valmistui Taideteollisen oppilaitoksen kamerataiteen osastolta vuonna 1972. Hän ja hänen kurssitoverinsa Liisa Helminen (s. 1950) tekivät 1970-luvulla runsaasti lyhytelokuvia ja tv-ohjelmia lapsille ja kehittelivät ajatusta kokoillan satuelokuvasta. Vuonna 1982 valmistui heidän yhdessä ohjaamansa Mika Waltarin tarinaan pohjautuva elokuva "Kuningas jolla ei ollut sydäntä", jota esiteltiin ensimmäisenä suomalaisena satuelokuvana yli 30 vuoteen, vuonna 1949 valmistuneen "Prinsessa Ruusunen" -elokuvan jälkeen. Hartzell ohjasi yksin toisen pitkän satuelokuvan "Lumikuningatar" (1986), joka pohjautuu H. C. Andersenin samannimiseen satuun. Kumpikin elokuva sai kohtalaisen hyvän yleisömenestyksen, sadantuhannen verran katsojia. "Kuningas" sai lastenelokuvan Jussin ja Moskovan elokuvajuhlien Lasten elokuvafestivaalin lapsituomariston palkinnon. Lisäksi elokuva sai laatutukea ja ohjaajat Lastenkulttuurin valtionpalkinnon. "Lumikuningatar" sai laatutukea ja Anjalankosken elokuvapalkinnon.


title: Päivi Hartzell

text: Päivi Hartzellin ensimmäinen puoliso oli elokuvaaja Raimo Hartzell vuosina 1971–1978 ja nykyinen puoliso professori Jukka Kemppinen vuodesta 1996.


title: Zaid Ashkanani

text: Zaid Ashkanani (Arabiaksi: زيد أشكناني, s. 24. toukokuuta 1994) on kuwaitilainen moottoriurheilija.


title: Zaid Ashkanani

text: Ashkanani aloitti uransa karting-sarjoissa. Vuonna 2013 hän ajoi Britannian Formula Ford -sarjassa kolme kilpailua vierailevana kuljettajana. Vuonna 2012-2013 Ashkanani kilpaili Porsche GT3 Cup Challenge Middle East -sarjassa, sijoittuen sarjan kuudenneksi. Vuonna 2013-2014 hän jatkoi sarjassa ja voitti sen mestaruuden. Vuonna 2013 Ashkanani osallistui yhteen Porsche Supercup -kilpailuun vierailevana kuljettajana. Samana vuonna hän ajoi muutamia kilpailuja ADAC Formel Masters -sarjassa. Vuonna 2015 Ashkanani kilpaili GP3-sarjassa Campos Racing -tallissa, saavuttamatta pisteitä.


title: Joss Whedonin filmografia

text: Joss Whedon (s. 1964) on yhdysvaltalainen käsikirjoittaja, ohjaaja ja tuottaja. Hän on Mutant Enemy Productions -tuotantoyhtiön perustaja ja yksi Bellwether Pictures -tuotantoyhtiön perustajista. Hänet tunnetaan parhaiten luomistaan televisiosarjoista "Buffy, vampyyrintappaja" (1997–2003), "Angel" (1999–2004), "Firefly" (2002), "Dollhouse" (2009–2010) ja "S.H.I.E.L.D. Agentit" (2013–). Lisäksi Whedon on ollut mukana käsikirjoittamassa elokuvaa "Toy Story – leluelämää" (1995), josta hän sai jaetun Oscar-ehdokkuuden parhaasta alkuperäisestä käsikirjoituksesta, ohjannut ja käsikirjoittanut elokuvan "Serenity" (2005), käsikirjoittanut ja tuottanut elokuvan "The Cabin in the Woods" (2012) sekä ohjannut ja käsikirjoittanut elokuvat "The Avengers" (2012) ja "" (2015).


title: Joss Whedonin filmografia

text: Alla listattu Whedonin käsikirjoittamat televisiojaksot.


title: Alex Palou

text:
Álex Palou Montalbo (s. 1. huhtikuuta 1997 Sant Antoni de Vilamajor) on espanjalainen moottoriurheilija. Palou kilpaili eri Karting-sarjoissa vuodet 2006-2013. Vuonna 2014 Palou kilpaili Euroformula Open -sarjassa saavuttaen kolme voittoa ja kolme paalupaikkaa sijoittuen sarjan kolmanneksi. Samana vuonna hän ajoi BRDC Formula 4  -sarjassa muutamia kilpailuja. Vuonna 2015 Palou siirtyi GP3-sarjaan ajaen Campos Racing -tallissa. Hän voitti yhden kilpailun ja saavutti 51 pistettä sijoittuen sarjan kymmenenneksi. Vuonna 2016 Palou jatkoi GP3-sarjassa. Hän saavutti yhden toisen sijan ja sijoittui sarjan 15:nneksi 22 pisteellään.
Kaudella 2017 Palou ajoi neljä osakilpailua Formula 2 -sarjassa Campos Racing -tallissa.


title: Anjalankosken elokuvapalkinto

text: Anjalankosken elokuvapalkinto on vuonna 1985 perustettu suomalainen valtakunnallinen elokuvapalkinto. Palkinto on jaettu vuosittain Anjalankosken Kinosunnuntaina, joka on Suomen vanhin vuosittainen elokuvatapahtuma ja järjestetään tammi-helmikuun vaihteessa. Palkinto on Anjalankosken kaupungin perustama, ja vuoden 2009 kuntaliitoksesta lähtien sen on jakanut Kouvolan kaupunki. Vaikka elokuvantekijät ovat arvostaneet palkintoa, sen jakaminen päätettiin lopettaa vuonna 2019.


title: Anjalankosken elokuvapalkinto

text: Palkinto on myönnetty merkittävästä ja omaperäisestä saavutuksesta elokuva-alalla edellisen vuoden aikana. Palkittavan on valinnut seitsenjäseninen palkintoraati. Vuonna 2019 palkinto jaettiin 35. kerran, ja sen rahallinen arvo oli 4 000 euroa. Palkinnon järjestelyistä talkoohengessä vastannut Anjalankosken elokuvakerho päätti aiheutuneen työmäärän vuoksi lopettaa palkinnon jakamisen vuoteen 2019.


title: Pori (albumi)

text: Pori on vuonna 1998 ilmestynyt Circlen viides studioalbumi. Yhtyeen kotikaupungin Porin mukaan nimetyn konseptialbumin kappaleet viittaavat kaupungin rakennuksiin ja historiallisiin tapahtumiin, kuten vesitorniin, kaupunginsairaalaan, Promenadikeskukseen, vuoden 1852 Porin paloon sekä Pori Jazz -festivaaliin. Kappale "Seisomakatsomo" on nimetty Isomäen jäähallin kuuluisan katsomonosan mukaan.


title: Pori (albumi)

text: Kappaleesta "Back to Pori" valmistui Mika Taanilan ohjaama musiikkivideo. Hän ohjasi myös marraskuussa 1998 nykytaiteen museo Kiasmassa esitetyn taide-elokuvan "Pori-triptyykki", joka pohjautuu väljästi Circlen albumiin. Myöhemmin elokuvaa on esitetty yhtyeen säestämänä Tampereen elokuvajuhlilla 2001 sekä vuonna 2011 laajennettuna versiona Porissa nimellä "Expanded Pori / Suur-Pori".


title: Daihachirō Uematsu

text: Daihachirō Uematsu on Suomessa asuva japanilainen kenraali evp ja budō-opettaja (ZNKR-kendō 7. dan kyōshi. Uematsu muutti suomeen eläköityään Japanin Itsepuolustusjoukoista kenraalimajurin arvoisena. Daihachirō Uematsu on vaikuttanut suuresti suomen kendoharjoitteluun 80- ja 90-luvun vaihteessa. Tällöin hän toimi everstin arvolla sotilasasiamiehenä Suomen Japanin suurlähetystössä vuosina 1987–1990.


title: Daihachirō Uematsu

text: Daihachirō Uematsu oli ensimmäinen ZNKR:stä valtuutuksensa saanut kendō-opettaja Suomessa. Hän työskenteli Japanin suurlähetystössä vuosina 1987–1990 sotilasasiamiehenä, everstin arvoisena. Daihachirō Uematsu (tuolloin kendossa 5. dan). Kolmen vuoden ajan hän opetti ja pohjusti Suomen kendōn kehitystä omalla vapaa-ajallaan Uematsun komennuksen päätyttyä ZNKR aloitti ohjelman, jossa Suomeen lähetettiin joka vuosi kendō-opettaja noin kolmeksi kuukaudeksi kerrallaan. Jäätyään eläkkeelle Japanin itsepuolustusvoimista (kenraali evp) ja palveluksen jälkeisestä siviilityöstään Uematsu-sensei muutti syystalvella 2012 Japanista vaimonsa kanssa Turkuun josta he muuttivat edelleen 2014 Helsinkiin.


title: Daihachirō Uematsu

text: Uematsu-sensei (7-dan kyōshi) toimii yhä aktiivisesti Suomen kendon hyväksi ja toimii mm pääopettajana Leppävaaran budoseurassa Espoossa.


title: Yötyö (elokuva)

text: Yötyö on Mika Kaurismäen Yleisradiolle ohjaama 43-minuuttinen televisioelokuva vuodelta 1989. Hän käsikirjoitti sen yhdessä Richard Reitingerin kanssa. Martti Syrjä esittää elokuvan pääosassa yöradion tiskijukkaa. Muissa rooleissa esiintyvät muun muassa Kaija Pakarinen, Esko Salminen, Kari Väänänen, Juuso Hirvikangas ja Kauko Laurikainen.


title: SOKO G-2 Galeb

text: SOKO G-2 Galeb (suom. "Lokki") on ensimmäinen Jugoslaviassa omana tuotantona valmistettu suihkumoottorikäyttöinen sotilaslentokone. Konetyyppi on koulutuslentokone, jota voidaan rajoitetusti käyttää kevyenä tukikoneena rynnäköintitoimintaan, ei niinkään hävittäjäkoneena ilmataisteluihin. Kehittelytyöt aloitettiin jo vuonna 1957. Koneen ensilento oli toukokuussa 1961 ja tuotantoon se saapui vuonna 1963. Konetta valmistettiin arviolta 250 koneyksilön verran Soko-tehtaalla Mostarissa. Suorasiipisen lentokoneen moottori on lisenssivalmisteinen Armstrong-Siddeley, myöhemmin Rolls-Royce "Viper".


title: SOKO G-2 Galeb

text: SOKO G-2 Galeb-koneesta tehtiin edelleen kehiteltyjä konetyyppejä: J-21 Jastreb sekä 1980-luvulla esitelty G-4 Super Galeb, joka on nuolisiipinen. G-2 Galeb on edelleen rajoitetussa käytössä joissakin entisen ja hajonneen Jugoslavian alueen maissa. Konetta myytiin myös joihinkin Afrikan maihin, ainakin: Libyaan, Zambiaan ja Zaireen. Vientiversion eli vientiin suunnatun alatyypin, G2A-E:n tuotanto päättyi vasta vuonna 1983.


title: Oliver Kirch

text: Oliver Kirch (s. 21. elokuuta 1982 Soest) on saksalainen jalkapalloilija, pelipaikaltaan puolustava keskikenttäpelaaja. Hän edustaa kaudella 2014–2015 Bundesliigassa pelaavaa Borussia Dortmundia. Kirch on 183 senttimetriä pitkä ja painaa 70 kilogrammaa.


title: Oliver Kirch

text: Kirch edusti juniori-ikäisenä SuS Legdeniä, SuS Stadtlohnia ja SpVgg Vredeniä. Ammattilaisurallaan hän on pelannut yhteensä 139 ottelua Bundesliigassa edustaen Borussia Mönchengladbachia, DSC Arminia Bielefeldiä, 1. FC Kaiserslauternia ja Borussia Dortmundia sekä 20 ottelua 2. Bundesliigassa edustaen Arminia Bielefeldiä (tilanne 12. helmikuuta 2015). Kirch on saavuttanut Borussia Dortmundissa Mestarien liigan toisen sijan kaudella 2012–2013 ja Saksan cupin toisen sijan kaudella 2013–2014.


title: Dog with a Blog

text: Dog with a Blog on yhdysvaltalainen tilannekomediasarja, joka alkoi Disney Channel-kaapelikanavalla 12. lokakuuta 2012. Sarjan toinen tuotantokausi alkoi 4. helmikuuta 2013 ja kolmas kausi 4. helmikuuta 2014. Sarjan luoja Michael B. Kaplan oli myös tekijänä Disney XD-kanavan tv-sarjassa "I'm In The Band", jossa osa näyttelijöistä aiemmin esiintyi. Sarja on ollut ehdolla Emmy-palkinnon saajaksi.


title: Dog with a Blog

text: Stan-koiraa esittävät livenä Kuma- ja Mick-nimiset koirat, ja Stania ääninäyttelee Stephen Full.


title: Dog with a Blog

text: Avery Jennings sekä Chloe ja Tyler James ovat sisaruspuolia ja vihaavat toisiaan, mutta joutuvat totuttelemaan uuteen elämäänsä perheenä. Averyn äiti on naimisissa Tylerin ja Chloen isän kanssa. Lapset kohtaavat suuren yllätyksen, kun huomaavat että heidän löytökoiransa Stan osaa puhua ja kaiken lisäksi kirjoittaa blogia. Saatuaan tietää Stanin osaavan puhua, lapset päättävät yhdessä salata asian vanhemmilta, peläten että muutoin hupaisa ja sympaattinen Stan annettaisiin pois.


title: Dog with a Blog

text: Avery Jennings on Tylerin ja Chloen erittäin älykäs ja kunnianhimoinen siskopuoli. Hän on ahkera ylisuorittaja, joka tietää mitä haluaa elämältään, on sosiaalisesti vastuullinen ja rakastaa taidetta. Averyn unelmana on tulla joskus Amerikan presidentiksi. Hän pitää Tyleriä ärsyttävänä ja päällepäin inhoaa tätä, mutta loppujen lopuksi he rakastavat toisiaan kaikesta huolimatta. Avery sanoo olevansa täydellinen oppilas, vaikka on huono matikassa eikä osaa espanjaa. Hänen parhaita ystäviään ovat rakastettava tyhjäpää Lindsay, asioihin negatiivisesti suhtautuva Max sekä nätti ja lahjakas tyttö Nikki, joka on kotoisin El Salvadorista – sekä tietysti Stan-koira. Averylla on myös kaksi ihastuksen kohdetta: Dustin ja Wes.


title: Dog with a Blog

text: Tyler James on suosittu Chloen isoveli ja Averyn velipuoli. Hän on erittäin karismaattinen ja onnistuu saamaan kenen tahansa tytön lähtemään kanssaan ulos. Avery on usein kateellinen Tylerille, mikä aiheuttaa joskus riitoja heidän välilleen. Vaikka Tyler on laiska koulussa eikä järin fiksu, hän on matikkanero ja osaa tuoda esiin toisen, pehmeän ja kypsemmän puolen itsestään. Hän on toisinaan manipuloiva, muttei kuitenkaan aina tuomitseva tai ilkeä ihminen. Tyler ei myöskään aina itse tajua tulevansa esim. siskonsa Chloen manipuloimaksi.


title: Dog with a Blog

text: Chloe James on puna-kiharahiuksinen, naiivi ja suloinen ja pirteä tyttö, Averyn pikkusiskopuoli ja Tylerin pikkusisko. Hän tekee usein omia hulluja juttujaan. Perheen käydessä asioilla eri paikoissa he usein vasta kotona huomaavat unohtaneensa hakea Chloen. Korvaukseksi Chloe on saanut joka kerta uuden nuken. Chloe rakastaa karkkeja ja hänellä on erittäin aktiivinen ja vilkas mielikuvitus.


title: Dog with a Blog

text: Stan on tv-sarjan maskotti, herkkäluontoinen, valkomustatäpläinen koira joka kommunikoi puhumalla kolmelle ystävälleen ja kirjoittaa blogia elämästään Jennings-Jamesin perheen lemmikkinä. Vanhemmat eivät tiedä Stanin salaisista kyvyistä. Stan rakastaa puudeleita mutta inhoaa äänekkäitä pomeranianeja. Hänen suosikkilapsensa perheessä on Avery.


title: Marian Sarr

text: Marian Sarr (s. 30. tammikuuta 1995 Essen) on saksalainen jalkapalloilija, pelipaikaltaan keskuspuolustaja. Hän edustaa kaudella 2014–2015 Bundesliigan Borussia Dortmundia. Sarr on 187 senttimetriä pitkä ja painaa 78 kilogrammaa.


title: Marian Sarr

text: Sarr pelasi ensimmäiset miesten sarjaottelunsa Bayer Leverkusenin kakkosjoukkueessa Regionalligassa kaudella 2012–2013. Tuon kauden talvitauolla Sarr siirtyi Borussia Dortmundiin, jossa hän teki ensiesiintymisensä Bundesliigassa 14. joulukuuta 2013 joukkueen pelatessa 2–2-tasapelin TSG 1899 Hoffenheimin vieraana.


title: Bruno Bonifacio

text: Bruno Bonifacio (s. 2. marraskuuta 1994 São Paulo) on brasilialainen moottoriurheilija. Bonifacio aloitti uransa karting-sarjoissa vuonna 2006 voittaen urallaan Junior Menor class of the Petrobras Cup- ja Brazilian Kart Cup -luokkien mestaruudet. Vuonna 2010 hän voitti São Paulo Cup -luokan mestaruuden. Vuonna 2011 Bonifacio aloitti kilpauransa Formula 3 Sudamericana -sarjassa voittaen Light Class -luokan mestaruuden. Samana vuonna hän kilpaili Euroopan ja Italian Formula Abarth -sarjoissa. Vuonna 2012 Bonifacio kilpaili täyden kauden Formula Abarth -sarjoissa sijoittuen Euroopan sarjassa kolmanneksi voittaen kauden aikana neljä kilpailua ja Italian sarjassa hän sijoittui sarjan viidenneksi voittaen kaksi kilpailua. Samana vuonna hän kilpaili Formula Renault Alps, Formula Renault NEC ja Toyota Racing Series -sarjoissa.


title: Bruno Bonifacio

text: Vuonna 2013 Bonifacio siirtyi Eurocup Formula Renault -sarjaan saavuttaen yhden palkintosijan sijoittuen sarjan 15:nneksi. Samana vuonna hän kilpaili jälleen Toyota Racing -sarjassa voittaen kaksi kilpailua ja sijoittuen sarjan viidenneksi. Hän kilpaili myös täyden kauden Formula Renault Alps -sarjassa saavuttaen kolme voittoa, kuusi paalupaikkaa ja kahdeksan palkintosijaa. Hän sijoittui sarjan kolmanneksi. Vuonna 2014 Bonifacio jatkoi FR Eurocup -sarjassa voittaen yhden kilpailun ja sijoittuen sarjan viidenneksi. Vuonna 2015 Bonifacio kilpaili Formula Renault 3.5 -sarjassa saalistaen yhden pisteen.


title: Cao Zhongrong

text: Cao Zhongrong (; s. 3. marraskuuta 1981 Shanghai) on kiinalainen nykyaikainen viisiottelija ja olympiamitalisti. Cao on 180 senttimetriä pitkä ja painaa 73 kilogrammaa.


title: Cao Zhongrong

text: Cao voitti olympiahopeaa henkilökohtaisesta kilpailusta vuoden 2012 kesäolympialaisista Lontoosta David Svobodan jälkeen. Vuoden 2008 olympialaisissa kotimaassaan, Pekingissä Cao oli sijalla 30. MM-kilpailuista Cao on saavuttanut yhden hopean ja kaksi pronssia ja Aasian kisoista henkilökohtaisen kullan ja joukkuekilpailun hopean vuonna 2010.


title: Osasto 13

text: Osasto 13 oli kylmän sodan aikaan Neuvostoliiton KGB:n salamurha- ja sabotaasiyksikkö, joka järjesti ”märkiä operaatioita” eli attentaatteja sekä vastustajien ”katoamisia” ulkomailla. Sen päällikkönä on toiminut mm. Viktor Vladimirov.


title: Juanma

text: Juan Manuel Martin Lima (taitelijanimeltään Juanma; s. 6. kesäkuuta 1979) on espanjalainen beachfutispelaaja, joka edustaa Espanjan beachfutismaajoukkuetta ja FC Barcelonaa. Pelipaikaltaan Juanma on puolustaja.


title: Juanma

text: MM-kilpailuista Juanma on saavuttanut hopeaa vuodelta 2013 Tahitilta ja pronssia vuodelta 2008 Marseillesta. Hän on osallistunut MM-kilpailuihin kuudesti, ensimmäisen kerran vuonna 2005. Vuonna 2014 Juanma valittiin Euro Beach Soccer Cupin parhaaksi pelaajaksi Espanjan voittaessa turnauksen.


title: Juanma

text: Seuratasolla Juanma on voittanut Espanjan mestaruuden FC Barcelonan kanssa viidesti peräkkäin vuosina 2010-2014.


title: Grand Prix Cycliste de Québec

text: Grand Prix Cycliste de Québec on Quebecissä, Kanadassa järjestettävä pyöräilykilpailu. Se kuuluu UCI World Tour -sarjaan ja järjestettiin ensimmäisen kerran vuonna 2010.


title: Grand Prix Cycliste de Québec

text: Grand Prix Cycliste de Québec ja Montrealissa järjestettävän Grand Prix Cycliste de Montréal ovat olleet ainoat World Touriin kuuluvat Pohjois-Amerikassa järjestettävät kilpailut ennen Kalifornian ympäriajon mukaantuloa 2017. Simon Gerrans on ainoana voittanut molemmat kilpailut samana vuonna.


title: Grand Prix Cycliste de Québec

text: Toisin kuin useimmat yhden päivän kilpailut, Grand Prix Cycliste de Québecin reitti ei kulje paikkakuntien välillä vaan lähtö ja maali ovat Québecissä. Kilpailu muodostuu 11 kierroksesta 18,1 km mittaisella radalla, johon sisältyy neljä nousua: Côte de la Montagne (375 m 10 % keskijyrkkyys), Côte de la Potasse (420 m, 9% keskijyrkkyys), Montée de la Fabrique (190 m, 7% keskijyrkkyys) ja Montée du Fort (1000 m, 4 % keskijyrkkyys). Maali sijaitsee viimeisen nousun kohdalla.


title: Grand Prix Cycliste de Québec

text: Lähde: Pro Cycling Stats


title: Suikkari

text: Suikkari on suomalainen sukunimi, joka taustalla on Viljo Nissilän mukaan mahdollisesti ruotsin sana "svikare", petkuttaja. Tunnettuja nimenkantajia:


title: Patrick Schweiger

text: Patrick Schweiger (s. 23. maaliskuuta 1990) on itävaltalainen alppihiihtäjä. Hän edustaa seuratasolla SK Mühlbachia. Schweiger kilpailee pääosin syöksylaskussa ja super-G:ssä.


title: Patrick Schweiger

text: Schweiger debytoi alppihiihdon maailmancupissa Lake Louisen super-G:ssä marraskuussa 2014 saavuttaen heti ensimmäiset maailmancupin pisteensä sijoituttuaan sijalle 16. Toistamiseen hän saavutti saman sijoituksen samassa paikassa vuotta myöhemmin. Kymmenen parhaan joukkoon hän sijoittui ensimmäisen kerran oltuaan kahdeksas Val Gardenan super-G:ssä joulukuussa 2015. Parhaimmillaan hän on ollut seitsemäs Hinterstoderin super-G:ssä helmikuussa 2016. Eurooppa-cupista Schweiger on saavuttanut kolme voittoa ja kymmenen palkintosijaa.


title: Agía Marína (Attika)

text: Agía Marína () on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 3 765 (vuonna 2011).


title: Agía Marína (Attika)

text: Agía Marína sijaitsee Saroninlahden rannalla linnuntietä noin 10 kilometriä Koropín kaupungista lounaaseen ja noin 21 kilometriä Ateenan keskustasta kaakkoon.


title: Áno Merá

text: Áno Merá () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 1 459 (vuonna 2011).


title: Áno Merá

text: Áno Merá sijaitsee Mýkonoksen keskiosissa noin seitsemän kilometriä saaren pääkaupungista Mýkonoksen kaupungista itään. Se on Mýkonoksen vanhimpia kyliä ja saaren toiseksi suurin asutus. Kylän tunnetuin nähtävyys on Panagía Tourlianín luostari.


title: Áno Merá

text: Áno Merá muodostaa myös laajemman kyläyhdyskunnan (Δημοτική Κοινότητα Άνω Μεράς, "Dimotikí Koinótita Áno Merás"), johon kuuluvat varsinaisen Áno Merán kylän lisäksi Kalafátin kylä sekä asumattomat saaret Ktapódia ja Tragonísio. Koko yhdyskunnan väkiluku on 1 737.


title: Apeíranthos

text: Apeíranthos () tai Apérathos (Απέραθος) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 722 (vuonna 2011).


title: Apeíranthos

text: Apeíranthos, suomeksi ”Paljon kukkia”, sijaitsee Náxoksen keskiosien vuoristossa noin 650 metrin korkeudessa. Sieltä on matkaa saaren pääkaupunkiin Náxoksen kaupunkiin eli Chóraan noin 32 kilometriä. Kylän nähtävyyksiin kuuluvat muun muassa sen lukuisat vanhat marmoriset rakennukset sekä Panagía Aperathítissan kirkko, joka on yksi saaren vanhimpia. Kylässä toimivat myös muun muassa Apeíranthoksen arkeologinen museo, kansantaiteen museo sekä geologinen museo.


title: Apeíranthos

text: Apeíranthos muodostaa myös laajemman kyläyhdyskunnan (Δημοτική Κοινότητα Απεράθου, "Dimotikí Koinótita Aperáthou"), johon kuuluvat varsinaisen Apérathoksen kylän lisäksi kylät Azálas, Kanáki, Kleidó, Lygarídia, Moutsoúna ja Pánermos. Koko yhdyskunnan väkiluku on 904.


title: Batsí

text: Batsí (; myös "Mpatsí") on Kreikan kylä, joka sijaitsee Ándroksen saarella. Se kuuluu hallinnollisesti Ándroksen kuntaan, Ándroksen alueyksikköön ja Etelä-Egean saarten alueeseen. Aiemmin kylä kuului Ydroúsan kuntaan ja vuodesta 2011 lähtien Ándroksen kunnan Ydroúsan kunnallisyksikköön. Kylän väkiluku on 1 010 (vuonna 2011).


title: Batsí

text: Batsí sijaitsee Ándroksen länsirannikolla ja se on rakennettu luonnonsatamalahden ympärille. Se on alun perin kalastajakylä. Nykyisin kylä on saaren turismin keskuksia. Batsí muodostaa myös laajemman kyläyhdyskunnan (Τοπική Κοινότητα Μπατσίου, "Topikí Koinótita Batsíou"), johon kuuluvat varsinaisen Batsín kylän lisäksi kylät Damaskinós ja Stivári sekä Moní Zoodóchou Pigís -luostari. Koko yhdyskunnan väkiluku on 1 156.


title: Dryopída

text: Dryopída (; ) on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 325 (vuonna 2011).


title: Dryopída

text:
Dryopída sijaitsee Kýthnoksen saaren keskiosissa noin neljä kilometriä saaren pääkylästä Kýthnoksesta etelään. Kylä on saanut nimensä dryopislaisten kansasta, jotka tulivat Dryopiksesta (myöhempi Doris) 1200-luvulla eaa. ja rakensivat saarelle kyklooppimuureja ja temppeleitä. Kylän tunnetuimpia nähtävyyksiä on Katafýkin tippukiviluola, joka on Kreikan suurimpia. Luolassa on paljon stalaktiittejä ja stalagmiittejä.
Dryopída muodostaa myös laajemman kyläyhdyskunnan (Τοπική Κοινότητα Δρυοπίδος, "Topikí Koinótita Dryopídos"), johon kuuluvat varsinaisen Dryopídan kylän lisäksi kylät Ágios Dimítrios, Áosa, Episkopí, Flampoúria, Gantromántra, Kaló Livádi, Kanála, Léfkes, Liotrívi, Mérichas ja Skýlos sekä Pipérin saari. Koko yhdyskunnan väkiluku on 787.


title: Filóti

text: Filóti (; myös Φιλότιο, "Filótio"; kath. Φιλότιον, "Filótion") on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxos ja Pienet Kykladien kunnan Drymalían kunnallisyksikköön. Kylän väkiluku on 1 477 (vuonna 2011).


title: Filóti

text: Filóti sijaitsee Náxoksen saaren keskellä Zas-vuoren rinteellä noin 19 kilometriä saaren pääkaupungista Náxoksen kaupungista eli Chórasta itään. Se on saaren toiseksi suurin asutus pääkaupungin jälkeen. Filóti on perinteinen kykladinen saaristokylä valkoisine rakennuksineen ja lukuisine kirkkoineen. Kylän plataanipuun varjostamalla keskusaukiolla on monia kahviloita ja tavernoja.


title: Filóti

text: Filóti muodostaa myös laajemman kyläyhdyskunnan (Δημοτική Κοινότητα Φιλοτίου, "Dimotikí Koinótita Filotíou"), johon kuuluu varsinaisen Filótin kylän lisäksi Kalantós. Koko yhdyskunnan väkiluku on 1 487.


title: Fiskárdo

text: Fiskárdo (; kath. Φισκάρδον, "Fiskárdon"; myös "Fiscardo", aiemmin "Viscardo") on Kreikan kylä, joka sijaitsee Kefalonián saarella. Se kuuluu hallinnollisesti Kefalonián kuntaan, Kefalonián alueyksikköön ja Jooniansaarten alueeseen. Aiemmin kylä kuului Érisoksen kuntaan ja vuodesta 2011 lähtien Kefalonián kunnan Érisoksen kunnallisyksikköön. Kylän väkiluku on 189 (vuonna 2011).


title: Fiskárdo

text: Fiskárdon kylä sijaitsee Kefalonián pohjoiskärjen itärannikolla noin 50 kilometriä pohjoiseen saaren pääkaupungista Argostólista. Se on alun perin kalastajakylä ja nykyisin suojelukohde. Kylä on harvoja paikkoja saarella, joka säilyi vahingoittumattomana vuoden 1953 suuresta maanjäristyksestä. Kylän rakennuskannassa on paljon venetsialaisia vaikutteita.


title: Fiskárdo

text: Fiskárdo muodostaa myös laajemman kyläyhdyskunnan (Τοπική Κοινότητα Φισκάρδου, "Topikí Koinótita Fiskárdou"), johon kuuluvat varsinaisen Fiskárdon kylän lisäksi kylät Evretí, Katsaráta, Matsoukáta ja Tselentáta sekä asumaton Asteríksen saari. Koko yhdyskunnan väkiluku on 295.


title: Kavoúsi

text:
Kavoúsi (, ) on Kreikan kylä, joka sijaitsee Kreetan saaren itäosassa. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 559 (vuonna 2011).
Kavoúsi sijaitsee Mirampéllonlahden itäpuolella noin 24 kilometriä Ágios Nikólaoksesta itään. Kavoúsi muodostaa myös laajemman kyläyhdyskunnan (Τοπική Κοινότητα Καβουσίου, "Topikí Koinótita Kavousíou"), johon kuuluvat varsinaisen Kavoúsin kylän lisäksi Drakalévri, Mélisses, Panagía ja Tsamántis. Koko yhdyskunnan väkiluku on 563.


title: Kavoúsi

text: Vuoristossa Kavoúsin eteläpuolella sijaitsevat minolaisaikaisten asutusten arkeologiset kohteet Kavoúsi Vrontás ja Kavoúsi Kástro, jotka ovat saaneet nimensä kylästä. Kavoúsin Mélisseen kylän lähellä sijaitsee antiikin aikaisen kaupungin arkeologinen kohde Azoriás. Kaupunki tuhoutui tulipalossa noin vuonna 500 eaa.


title: Kítsi

text: Kítsi () on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 4 788 (vuonna 2011).


title: Kítsi

text: Kítsi sijaitsee Koropín ja Várin välissä linnuntietä noin kuusi kilometriä lounaaseen Koropísta, noin neljä kilometriä pohjoiseen Saroninlahden rannasta ja Agía Marínan kaupungista, sekä noin 18 kilometriä kaakkoon Ateenan keskustasta.


title: Korissía (Kéa)

text:
Korissía () eli Livádi (Λιβάδι) on Kreikan kylä, joka sijaitsee Kéan saarella. Se kuuluu hallinnollisesti Kéan kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 711 (vuonna 2011).
Korissía sijaitsee Kéan saaren luoteisrannikolla noin kuusi kilometriä saaren pääkylästä Ioulídasta luoteeseen. Se on rakennettu luonnonsatamalahden pohjukkaan. Kylä sijaitsee samalla paikalla kuin saaren antiikin aikainen satamakaupunki Koressia, ja on perinyt sen nimen. Myös nykyinen kylä on saaren pääsatama.


title: Korissía (Kéa)

text: Korissía muodostaa myös laajemman kyläyhdyskunnan (Τοπική Κοινότητα Κορησσίας, "Topikí Koinótita Korissías"), johon kuuluvat varsinaisen Korissían kylän lisäksi kylät Fotimári, Kálamos, Koukouvagiá, Marádes, Mávro, Melissáki, Mylopótamos, Otziás, Vourkári ja Xýla sekä Makrónisoksen saari. Koko yhdyskunnan väkiluku on 1 049.


title: Kóronos

text: Kóronos () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 526 (vuonna 2011).


title: Kóronos

text: Kóronoksen kylä sijaitsee Náxoksen sisäosissa noin 36 kilometriä Náxoksen kaupungista eli Chórasta itään. Kylä on rakennettu vuoristoon noin 540 metrin korkeuteen. Se tunnetaan muun muassa viininviljelystä. Kylän nähtävyyksiin kuuluu muun muassa Panagía Argokoiliótissan kirkko. Kylän lähellä on antiikin aikainen Panin luola.


title: Kóronos

text: Kóronos muodostaa myös laajemman kyläyhdyskunnan (Τοπική Κοινότητα Κορώνου, "Topikí Koinótita Korónou"), johon kuuluvat varsinaisen Kóronoksen kylän lisäksi kylät Argokoiliótissa, Atsipápi ja Liónas. Koko yhdyskunnan väkiluku on 647.


title: In Your Eyes (elokuva)

text: In Your Eyes on vuonna 2014 ensi-iltansa saanut Brin Hillin ohjaama yliluonnollinen ja romanttinen draamaelokuva. Sen on käsikirjoittanut Joss Whedon, ja sen pääosissa ovat Zoe Kazan, Michael Stahl-David, Nikki Reed, Steve J. Harris ja Mark Feuerstein. "In Your Eyes" kertoo Dylanista (Stahl-David) ja Rebeccasta (Kazan), jotka pystyvät aistimaan toistensa tuntemukset, vaikka he asuvat eripuolella Yhdysvaltoja.


title: In Your Eyes (elokuva)

text: Elokuvan ensi-ilta oli Tribecan elokuvajuhlilla 20. huhtikuuta 2014, minkä jälkeen se julkaistiin internetissä.


title: Krinídes

text: Krinídes () on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Aiemmin kaupunki kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Κρηνίδων, "Dimotikí Koinótita Krinídon"). Kaupungin väkiluku on 3 365 (vuonna 2011).


title: Krinídes

text: Krinídes sijaitsee noin 13 kilometriä Kaválan kaupungista luoteeseen ja noin 20 kilometriä Dráman kaupungista kaakkoon. Kaupunki on perinyt nimensä antiikin ajan Krenideen kaupungilta. Se oli thasoslaisten vuonna 360/359 eaa. asuttama. Nykyisen kaupungin nimi oli vuoteen 1926 saakka "Ráchtsa" (Ράχτσα). Antiikin Filippoin kaupungin rauniot sijaitsevat aivan Krinídeen länsipuolella.


title: Lami

text: Lami on kaupunkialue Rewan provinssissa Fidžissä luoteeseen Suvasta. Vuoden 2017 väestönlaskennassa alueen väkiluku oli 24 637. Alueen pinta-ala on 680 km. Kaupunkia hallitsee 12-henkinen neuvosto, joka valitaan vaaleilla kolmeksi vuodeksi.


title: Kypséli (Aígina)

text: Kypséli (; myös "Kipséli") on Kreikan kaupunki, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kaupunki muodostaa oman kaupunkiyhdyskuntansa (Δημοτική Κοινότητα Κυψέλης, "Dimotikí Koinótita Kypsélis"). Kaupungin väkiluku on 2 124 (vuonna 2011).


title: Kypséli (Aígina)

text: Kypséli sijaitsee Aíginan luoteisosassa noin kolme kilometriä saaren pääkaupungista Aíginan kaupungista koilliseen. Se on saaren toiseksi suurin asutus pääkaupungin jälkeen. Kylän nähtävyyksiin kuuluu muun muassa vuonna 1880 rakennettu Neitsyt Marian ilmestyksen ("Panagía Evangelístria") kirkko.


title: Lehtoranta

text: Lehtoranta on suomalainen sukunimi. Se on nuorta perua. Suomessa on paljon rantoja, joilla kasvaa vehmasta lehtimetsää, ja Lehtoranta-nimisiä taloja Suomessa on vähintään sata. Vuonna 1906 se otettiin sukunimeksi Etelä-Suomessa 15 nimenmuutossa. Tunnettuja Lehtorantoja:


title: Lefkádia

text: Lefkádia () on Kreikan kylä, joka kuuluu hallinnollisesti Náousan kuntaan, Imathian alueyksikköön ja Keski-Makedonian alueeseen. Aiemmin kylä kuului Anthémian kuntaan ja vuodesta 2011 lähtien Náousan kunnan Anthémian kunnallisyksikköön. Kylä muodostaa oman kyläyhdyskuntansa (Τοπική Κοινότητα Λευκαδίων, "Topikí Koinótita Lefkadíon"). Kylän väkiluku on 1 021 (vuonna 2011).


title: Lefkádia

text: Lefkádia sijaitsee noin viisi kilometriä Náousan kaupungista koilliseen ja noin 17 kilometriä Véroiasta pohjoisluoteeseen.


title: Lefkádia

text: Lefkádia tunnetaan erityisesti sen lähellä sijaitsevista muinaisista makedonialaisista haudoista. Haudat sijaitsevat hajallaan peltomaisemassa kylän itäpuolella. Antiikin aikana paikka on ollut lähellä Miezan kylää. Ensimmäinen hauta löydettiin 1800-luvun lopulla ja muut on kaivettu esiin 1940–1970-luvuilla. Hautoja on neljä:


title: Léfkes

text: Léfkes (; kath. Λεύκαι, "Léfkai") on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 545 (vuonna 2011).


title: Léfkes

text: Léfkes sijaitsee Pároksen saaren keskiosissa noin 11 kilometriä kaakkoon saaren pääkaupungista Paroikiásta. Se on rakennettu vehreälle kukkulalle noin 300 metrin korkeuteen. Kylä on saaren vanha, keskiaikainen pääkylä. Sen rakennuskanta koostuu valkoisista kykladisista taloista ja venetsialaisaikaisista rakennuksista. Kylän pääkirkko on Pyhän Kolminaisuuden (Agía Triáda) kirkko. Kylän muita nähtävyyksiä ovat kansantaiteen- ja kansankulttuurin museot. Kylästä johtaa bysanttilaisaikainen kivetty polku läheiseen Pródomoksen kylään ja edelleen meren rannalle.


title: Léfkes

text: Léfkes muodostaa myös laajemman kyläyhdyskunnan (Τοπική Κοινότητα Λευκών, "Topikí Koinótita Lefkón"), johon kuuluvat varsinaisen Léfkesin kylän lisäksi kylät Áspro Chorió, Glyfá, Lagkáda ja Vouniá. Koko yhdyskunnan väkiluku on 857.


title: Livádi (Sérifos)

text: Livádi (; kath. Λιβάδιον, "Livádion") on Kreikan kylä, joka sijaitsee Sérifoksen saarella. Se kuuluu hallinnollisesti Sérifoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 605 (vuonna 2011).


title: Livádi (Sérifos)

text: Livádi sijaitsee Sérifoksen koillisrannikolla luonnonsatamalahden pohjukassa. Se on saaren suurin asutus, pääsatama ja turismin keskus, ja sieltä on yhteydet Pireukseen ja lähisaariin. Kylästä on matkaa saaren pääkylään Sérifoksen kylään eli Chóraan noin neljä kilometriä.


title: Lixoúri

text: Lixoúri (; kath. Ληξούριον, "Lixoúrion") on Kreikan kaupunki, joka sijaitsee Kefalonián saarella. Se kuuluu hallinnollisesti Kefalonián kuntaan, Kefalonián alueyksikköön ja Jooniansaarten alueeseen. Aiemmin kaupunki kuului Palikín kuntaan ja vuodesta 2011 lähtien Kefalonián kunnan Palikín kunnallisyksikköön. Kaupungin väkiluku on 3 752 (vuonna 2011).


title: Lixoúri

text: Lixoúri sijaitsee Kefalonián saaren itäosassa Argostólinlahden rannalla vastapäätä saaren pääkaupunkia Argostólia. Se on saaren toiseksi suurin asutus pääkaupungin jälkeen. Lixoúri sijaitsee samalla paikalla kuin antiikin ajan Palen kaupunki, joka oli yksi saaren merkittävimmistä. Lixoúri kärsi suuria tuhoja vuoden 1953 maanjäristyksessä ja vain joitakin vanhoja rakennuksia on jäljellä.


title: Lixoúri

text: Kaupungin nähtävyyksiä ovat muun muassa kirkot ja arkeologinen museo. Kaupunki tunnetaan kulttuurikeskuksena ja erityisesti musiikillisena keskuksena. Siellä toimii yksi Kreikan vanhimmista filharmonisista kouluista. Lixoúri on yksi saaren satamista ja sieltä on yhteys muun muassa Agostóliin sekä Kyllíniin Peloponnesoksen niemimaalle.


title: Lixoúri

text: Lixoúri muodostaa myös laajemman kaupunkiyhdyskunnan (Δημοτική Κοινότητα Ληξουρίου, "Dimotikí Koinótita Lixouríou"), johon kuuluvat varsinaisen Lixoúrin kaupungin lisäksi Ágios Dimítrios, Ágios Vasíleios, Lépeda, Longós, Loukeráta ja Michalitsáta. Koko yhdyskunnan väkiluku on 4 301.


title: Loutrá Aidipsoú

text: Loutrá Aidipsoú (; myös "Loutrá Edipsoú") on Kreikan kaupunki, joka sijaitsee Euboian saarella. Se kuuluu hallinnollisesti Istiaía-Aidipsóksen kuntaan, Euboian alueyksikköön ja Keski-Kreikan alueeseen. Aiemmin kaupunki kuului Aidipsóksen kuntaan ja vuodesta 2011 lähtien Istiaía-Aidipsóksen kunnan Aidipsóksen kunnallisyksikköön. Kaupungin väkiluku on 2 560 (vuonna 2011).


title: Loutrá Aidipsoú

text: Loutrá Aidipsoú, suomeksi ”Aidipsóksen kylvyt”, sijaitsee Euboian saaren luoteisosassa Pohjoisen Euboianlahden rannalla. Samalla paikalla sijaitsi antiikin aikana Aidepsoksen kaupunki, joka tunnettiin lukuisista kuumista lähteistään ja kylpylöistään. Nimensä mukaisesti myös nykyinen kaupunki tunnetaan samasta syystä, ja se on suosittu turistikohde.


title: Loutrá Aidipsoú

text: Loutrá Aidipsoú muodostaa myös laajemman kaupunkiyhdyskunnan (Δημοτική Κοινότητα Λουτρών Αιδηψού, "Dimotikí Koinótita Loutrón Aidipsoú"), johon kuuluvat varsinaisen Loutrá Aidipsoún kaupungin lisäksi kylät Aidipsós, Ília, Maoúnis, Paidoúpoli, Paralía Agíou Nikoláou ja Polýlofo sekä Moní Agíou Georgíou -luostari. Koko yhdyskunnan väkiluku on 4 519.


title: Mérichas

text:
Mérichas () on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Kylä on osa Dryopídan kyläyhdyskuntaa. Kylän väkiluku on 369 (vuonna 2011).
Mérichas sijaitsee Kýthnoksen länsirannikolla noin kahdeksan kilometriä saaren pääkylästä Kýthnoksen kylästä eli Chórasta lounaaseen ja saman verran Dryopídan kylästä länteen. Se on saaren pääsatama ja sieltä on yhteydet Pireukseen ja lähisaarille. Kylän pohjoispuolella oleva Vryókastrona tunnettu kukkula oli saaren antiikin aikaisen Kythnoksen poliksen kaupunkikeskuksen paikka. Se oli asuttu 600-luvulle saakka. Paikalla on temppeleiden ja muiden rakennusten sekä muurien raunioita.


title: Numers

text: Numers (['nʊmmärs] tai ['nʊːmärs]) on sukunimi, joka voi viitata seuraaviin henkilöihin:


title: Mesopótamo

text: Mesopótamo (; kath. Μεσοπόταμον, "Mesopótamon") on Kreikan kylä, joka kuuluu hallinnollisesti Párgan kuntaan, Prévezan alueyksikköön ja Epeiroksen alueeseen. Aiemmin kylä kuului Fanárin kuntaan ja vuodesta 2011 lähtien Párgan kunnan Fanárin kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεσοποτάμου, "Topikí Koinótita Mesopotámou"). Kylän väkiluku on 533 (vuonna 2011).


title: Mesopótamo

text: Mesopótamo, suomeksi ”Jokien keskellä”, sijaitsee nimensä mukaisesti Achérontas- ja Kokytós-jokien risteämässä. Se tunnetaan ennen kaikkea antiikin ajan tunnetuimman Nekromanteionin eli kuolleiden oraakkelin oletettuna sijaintipaikkana. Nekromanteionin rauniot sijaitsevat kylän itälaidalla. Achérontas- ja Kokytós-jokien nimet vastaavat kreikkalaisen mytologian kuolleiden valtakunnan Haadeen jokia Akheron ja Kokytos.


title: Virtausakku

text: Virtausakku on akku, jossa latautuminen ja purkautuminen tapahtuu kalvon läpi, jonka vastakkaisilla puolilla virtaa varauksenkantajat sisältävää nestettä. Virtausakun voi käsittää myös suljetun ainekierron regeneroitavaksi polttokennoksi.


title: Virtausakku

text: Redox-akussa reaktiona on vanadiinin hapetus-pelkistysreaktio. Virtausakuissa käytetään yleensä metalleja kuten sinkki-halogeeniakussa, mutta myös orgaanisia virtausakkuja tutkitaan.


title: Virtausakku

text: Sinkki-halogeeniakut ovat virtausakkuja, jossa negatiivisena elektrodina toimii metallinen sinkki ja positiivisena elektrodina on halogeeniliuos, yleensä kloori tai bromi.


title: Virtausakku

text: Redox-akku on virtausakku, jossa reaktiona on vanadiinin hapetus-pelkistysreaktio. Akuilla on pitkä käyttöikä, mutta alhainen energiatiheys ja monimutkainen rakenne.


title: Pappistenjärvi

text: Pappistenjärvi eli Isojärvi on Varsinais-Suomessa Loimaalla Pappisten kylässä sijaitseva järvi, joka kuuluu Kokemäenjoen vesistössä Loimijoen valuma-alueella Niinijoen valuma-alueeseen.


title: Pappistenjärvi

text: Järven pinta-ala on 5,8 hehtaaria ja sen pituus on 500 metriä ja leveys 200 metriä. Järveen laskee pari metsäojaa, joista toisen kautta laskee Pikkujärven ympäristöstä suovettä. Sen luusua sijaitsee järven luoteisrannalla, josta saa alkuunsa 2,4 kilometriä pitkä Järvioja, joka laskee Sulajoen kautta Niinijokeen. Järvestä runsaat kuusisataa metriä kaakkoon sijaitsee vetensä ympäröivän suon kautta Pappistenjärveen laskeva Pikkujärvi.


title: Pappistenjärvi

text: Järven rantaviiva on 1,2 kilometriä pitkä ja ranta on pääosin metsämaastoa. Luoteisrannalla on tanssilava ja siihen liittyvä parkkialue. Samassa yhteydessä on yleinen uimaranta. Järven muilla rannoilla on 15 loma-asuntoa, joille johtaa tiet Mellilästä.